
DRAMA  DE  FAMÍLIA  EN  TRES  ACTES 


BARCELONA 
Tip.  «L'Avenç»,  Rambla  de  Catalunya,  24 
1909 


Ningú  podrà  representar,  traduir  ni  reimprimir  aquesta 
obra  sense  permís  de  l'autor. 

La  Sociedad  de  Autores  espanoles  es  l'encarregada  de  cobrar 
els  drets  de  representació. 

Queda  fet  el  deposit  que  marca  la  llei. 


A  LA  BONA  MEMÒRIA 
DEL  MEU  PARE  I  DEL  MEU  GERMÀ 


PERSONES 


El  Mestre,  60  anys.  Home  instruit. 
Siseta,  25  anys.  Noia  de  bons  sentiments,  cap  clar  i  certa 
instrucció. 

Cristina,  28  anys.  Germana  de  l'anterior.  Tipo  vulgar, 

egoista  i  pràctic. 
Albert,  29  anys.  Marit  de  la  Cristina.  Guapo  i  senyoret. 

Tipo  apassionat,  bona  conversa. 
Quimet,  27  anys.  Bon  noi  i  enamorat  de  la  Siseta.  Amo 

del  molí. 

Laia,  55  anys.  La  xafardera  del  poble. 

El  Manxaire,  mitja  edat.  Mancat  d'enteniment  i  recullit 

de  sempre  a  la  masia. 
Blai  i  Tivo,  moços  de  la  masia. 
Carlets,  moço  del  molí. 

Cantarell,  Cinto  i  Minyó,  mestres  de  cases  i  socis  del 

coro  com  en  Quimet  i  l'Albert. 
Noia  primera,  noia  segona,  un  pagès  i  algun  home, 

dònes  i  mainades. 
Cobla  pel  ballet  quan  acompanyen  l'Ajuntament;  un 

manubri  per  sentir-se  de  lluny  i  algunes  veus  per  les 

caramelles. 

Aquesta  obra  va  ésser  representada  per  primera  vegada 
en  el  Teatre  Català  (Romea)  la  nit  del  20  de  Març 
de  1909,  amb  l'adjunt  repartiment: 

Siseta,  Sra.  Ferrer;  Cristina,  Sta.  Cazorla;  Laia,  se- 
nyora Faura;  El  Mestre,  Sr.  Daroqui;  Albert,  Sr.  Borràs; 

Quimet,  Sr.  Galceran;  El  Manxaire,  Sr.  Nolla;  Blai, 
Sr.  Capdevila;  Cinto,  Sr.  Santacana;  Carlets,  Sr.  Puig; 
Cantarell,  Sr.  Vives;  Tivo,  Sr.  Mer;  t/w  Pa^èí,  senyor 
Quimet;  Noia  i*,  Sta.  Persiva. 
Direcció:  D.  Jaume  Borràs. 


ACTE  PRIMER 


Sala  d'entrada  d'una  gran  masia.  Al  fons,  la  porta  fora- 
na, donant  a  un  pati,  i  a  banda  i  banda  una  reixa  amb 
testos  de  flors  al  replà.  A  la  dreta,  dos  portes  conduint  a 
V interior  de  la  casa,  i  a  l'esquerra  no  més  una.  Un  armari, 
mig  envidriat  i  mig  amb  portes,  ple  de  pisa  i  roba  de  taula. 
Una  taula  arreconada  a  la  paret,  i  al  damunt  un pitxer  amb 
flors  fresques.  Una  sopera,  plats,  tovallons,  en  fi,  lo  que-s  ne- 
cessita per  parar  taula,  i  que  la  Siseta  va  treient  de  V armari. 
Un  sofà  de  boga  i  cadires  de  lo  mateix.  Tot  molt  net  i  endre- 
çat. A  terra,  ben  regat.  Un  rellotge  de  caixa  senyala  dos 
quarts  de  àot\e. 

ESCENA  I 
En  Quimet  i  la  Siseta 

(A  V aixecar-se'  l  teló,  la  Siseta,  amb  l'armari  envidriat 
obert,  anirà  treient  lo  que's  necessita  per  la  taula  i 
deixant-ho  damunt  de  la  que  hi  ha  a  la  sala.  En  un 
dels  moments  que,  iota  distreta,  busca  alguna  cosa 
que  no  troba,  entra  en  Quimet,  mirant  a  tots  indrets, 
fins  que,  a  l'ultim,  al  veure-la  a  V armari,  li  diu :) 

QUIMET 

Bon  dia,  Siseta. 

siseta  (girant-se  sobtada) 
Qui?  Ai,  que  m'has  espantat!  D'ont  surts  tant 
dejorn? 

QUIMET 

Dejorn?  Sí,  té.  Si  són  dos  quarts  de  dotze!  (Sig- 
nant-li'l  rellotge.)  Ja  van  a  sortir  d'ofici. 

SISETA 

Reina  Santissima,  i  com  passa'l  temps!  (Cridant 
a  la  porta  del  costat.)  Franciscà!  (Surt  una  criada.) 
Té:  passa  aigua  a  tot  això  i  posa-ho  a  escórrer,  que 
jo  ja  vindré  a  aixugar-ho  i  a  parar  taula. 

(La  criada  fa'ls  camins  que  necessita  per  endur-se  n 
la  pisa.) 

QUIMET 

Jo  he  anat  a  l'ofici  creient-me  que  tu  hi  fores. 

SISETA 

No :  hem  anat  a  missa  de  set.  La  Cristina  diu 
que  primer  es  l'obligació  que  la  devoció. 

QUIMET 

Pas  avui.  La  festa  major  es  un  cop  a  l'any  i  s'ha 
de  celebrar.  Al  sarau  sí  que  hi  aniràs,  fa? 

i 

SISETA 

Tampoc. 

QUIMET 

Ai  dimontri!  Ont  te  podré  veure,  doncs? 

SISETA 

Aquesta  sí  que  es  bona!  Véns  aquí  sempre  que't 
dóna  la  gana  i  tinc  d'anar  al  ball  perqué'm  vegis? 

QUIMET 

Es  perquè  allí  s'enraona  amb  més  llibertat.  No 
sé  per  què  fas  aquestes  coses !  Tant  divertida  que 
passaries  l'estona! 

SISETA 

Divertida?  No,  Químet.  Més  m'estimo  estar 
sola,  perquè  a  la  nit  dormo,  i  quan  se  dorm  no's 
pensa. 

QUIMET 

Bé  massa  que  dormim  tot  l'any!  Cal  aprofitar 
aquests  dies  que  hi  ha  més  gent. 

siseta  (amb  melangia) 
Gent?  I  si*t  digués  que,  com  més  n'hi  ha,  més 
sola'm  trobo? 

QUIMET 

Doncs,  així,  tampoc  te  deu  haver  recat  no  anar 
a  l'ofici? 

SISETA 

Veus?  Això  sí  que  m'ha  sabut  greu,  perquè 
m'agrada  aquesta  diada.  I,  després,  <;que  no  ho 
sabs  que  aquest  dia'l  patró  concedeix  tot  el  que  se 
li  demana? 

QUIMET 

Doncs,  si  això  es  cert,  ja  pots  amanir-te  per  ser 
la  dóna  més  estimada  i  feliça  de  la  terra. 

SISETA 

Gràcies,  gràcies.  T'ho  agraeixo  molt. 

QUIMET 

Però  no  ho  acceptes.  Ja  m'agrada  que  ho  pren- 
guis així,  però  jo  vui  que  t'en  facis  ben  bé  càrrec, 
perquè  allavores... 

siseta  (interrompent-lo) 
Sí,  home,  si!  Ja  ho  entenc.  No  m'ho  repeteixis 
tant. 

QUIMET 

No  t'enfadis,  Siseta.  Ja  ho  veig  que  soc  amoi- 
nós,  però  no  hi  puc  fer  més.  Decideix-te  d'un  cop! 
Ncm  facis  patir  tant! 

SISETA 

Per  decidir-me  tinc  d'estar  molt  segura  de  mi 
mateixa  i  ben  convençuda  que  t'estimo  tant  com  tu 
m'estimes  a  mi. 

QUIMET 

En  això  jo  sempre't  duré  avantatge.  I  per  part 
meva,  solament  que'm  vulguis,  ja  estic  segur  de 
ser  feliç,  perquèi  que  desitjo  no  més  es  tenir-te. 

SISETA 

Tu  sí  que  ho  series  de  feliç,  però  jo  no  tinc  la 
seguritat  de  fer-me-n  a  mi  mateixa. 

QUIMET 

Tu  no*m  vols  potser  perquè  no'm  sé  expressar 
com  aquell  que  a  tu  t'agradava,  fa.}  (La  Siseta  bellu- 
ga'l cap  dient  que  no.)  Doncs  es  que't  reca  deixar  la 
casa. 

SISETA 

Oh,  no!  Ben  a  l'inrevés!  El  que'm  fa  dubtar  es 
una  mena  de  cosa  que  ni  jo  mateixa'm  dono 
compte  del  que  es.  Voldria  sortir  de  la  situació  en 
que*m  trobo,  i  no  sé,  ncm  puc  decidir.  També'm 
fa  por  per  després  això  que'm  proposes. 

QUIMET 

De  tot  això,  noia,  no  més  n'entenc  que  ncm 

vols.  Vatja:  mentre  vegi  que  no  fas  cas  de  cap 
més,  tindré  paciència.  Potser  algun  dia  mudaràs... 


ESCENA  II 
Els  citats  i  el  Manxaire 

(El  Manxaire  va  tot  mudat,  amb  roba  aprofitada. 
Entra  fent  saltar  nous  i  menjant-ne.  Aquest  tipo 
ha  de  rodar  sempre  per  l'escena  jent  criaturades , 
però  mai  ha  de  ser  ni  ridicol  ni  grotesc.  No  destorba 
ni  pren  part  en  cap  conversa  si  no  li  pregunten.) 

EL  MANXAIRE 

Catatric,  catatrac!  Cap  al  riu  a  caçar  mosques! 

QUIMET 

Hola!  Ja*l  tenim  aquí. 

EL  MANXAIRE 

Que  festegeu,  salerus? 

QUIMET 

I  tu?  D'ont  véns  tant  curro? 

EL  MANXAIRE 

D'ofici.  Manoi!  Quin  bé  de  Déu  de  lluminària 
encesa! 

QUIMET 

Ja  has  manxat  bé  avui? 

SISETA 

I  cah!  S'haurà  adormit,  com  sempre. 

EL  MANXAIRE 

Oi  que  no  avui!  No  veus  que  ha  estat  ofici 
amb  musica? 


QUIMET 

Tens  raó. 

el  manxaire  (mofant-se'n) 
Hela,  hela!  Que  estàs  enamorat,  que  no  tens 
memòria? 

QUIMET 

Potser  sí,  Manxaire.  Però  amb  tant  bé  de  Déu 
de  noies  maques  no  té  res  d'extrany,  fa? 

EL  MANXAIRE 

Es  que  sí,  corripia! 

QUIMET 

Però  a  tu  quina  t'ha  agradat  més? 

EL  MANXAIRE 

Totes.  Fins  la  Siseta  m'agrada. 

QUIMET 

A  mi  també,  noi.  I  escolta:  quants  cèntims 
has  arreplegat? 

EL  MANXAIRE 

Cap.  Me'n  vols  dar  cinc  tu? 

QUIMET 

Te'n  donaré  déu  perquè  es  el  Roser  de  tot  lo 
Món,  la  nostra  festa. 

EL  MANXAIRE 

Alça,  corripia!  Cap  al  riu  a  caçar  mosques! 

SISETA 

Ja  han  acompanyat  l'Ajuntament? 

EL  MANXAIRE 

Pas  encara.  Ui,  noia!  Costa  molt  d'arrengle- 
rar-los ! 

SISETA 

Hi  havia  gent  a  l'igiesia? 

EL  MANXAIRE 

Plena  a  curull.  Fins  la  Laia  hi  era. 

QUIMET 

Ja  no  hi  ha  mancat  la  tafanera. 

SISETA 

I  que  hi  deu  haver  anat  ben  dejorn  per  veure 
entrar  a  tothom.  No  t'ha  preguntat  re  de  nosaltres? 

EL  MANXAIRE 

Sí:  quan  us  casàveu,  i  després  qui  era*l  que 
enraonava  amb  tu  ahir  nit  a  l'hort. 

SISETA 

Sents?  (An  en  Quitnet.)  Ja*ns  va  veure.  Vés  si 
vigila.  (Al  Manxaire.)  I  tu  què  li  has  respost? 

EL  MANXAIRE 

Jo?  A  qui? 

quimet  (escarnint-lo) 
Jo?  A  qui?  A  la  Laia,  babau!  No'n  parlàveu 
ara  mateix? 

EL  MANXAIRE 

Ai,  corripia!  No  li  som  dit  re. 

QUIMET 

Ben  fet!  D'això  se'n  diu  tenir  solta.  Té:  aquí 
tens  déu  cèntims  més. 

EL  MANXAIRE 

Dò-m. 

(Un  cego  venedor  de  romanços  entra  al  pati,  acostant-se 
cap  a  la  porta,  però  sense  passar  de  la  llinda.) 

EL  CEGO 

Mil  receptes  pel  mal  de  caixal.  El  romanço  de 
la  monja  seqüestrada.  (En  Quintet  li  dóna  cèntims  i 
se'n  va.)  El  calendari  nou  de  l'any  que  ve!  Tot  per 
cinc  cèntims! 

EL  MANXAIRE 

Tu,  Quimet,  dò-m  els  cèntims. 

QUIMET 

Els  has  de  tomar,  si'ls  vols. 

EL  MANXAIRE 

No*m  facis  saltar,  Quimet,  que  no  puc. 

SISETA 

Es  que'ls  anys  ja  li  comencen  de  pesar.  Que 
no  ho  sabies? 

QUIMET 

De  debò?  Quants  en  tens,  Manxaire?  Perquè 
no  se*t  coneixen. 

EL  MANXAIRE 

En  tinc  un  més  que'l  mitjà  de  can  Pinya. 

QUIMET 

I  el  mitjà  de  can  Pinya  quants  en  té? 

EL  MANXAIRE 

No  ho  he  sabut  mai. 

siseta  (rient) 
Un  de  menos  que  ell:  ben  clar  t'ho  ha  dit. 

QUIMET 

Sí,  vatja.  M'he  quedat  enterat. 

SISETA 

Sempre  que  t'emboliquis  amb  ell,  quedaràs  de  la 
mateixa  manera. 

QUIMET 

Com  que'ls  anys  ningú'ls  hi  pendrà,  fa  bé  de 
no  amoinàr-se  a  comptar-los. 

EL  MANXAIRE 

Bé,  bé:  deixa-t  d'anys,  i  dó-m  els  cèntims. 

QUIMET 

Poc  queis  escopces.  Tracte  es  tracte.  Si'ls  vols, 
prova-ho  una  altra  vegada. 

el  manxaire  (provant-ho  novament) 
Corripia!  Si  no  puc! 

siseta 

Vatja,  prou!  Sembleu  dos  mainades. 

QUIMET 

Un  beneit  i  un  enamorat,  quin  seny  vols  que 
tinguin? 

EL  MANXAIRE 

Dò-me*ls,  Quimet,  dó-me*ls! 

QUIMET 

Té.  Que*m  fas  suar  i  tot. 

EL  MANXAIRE 

Casa-t'hi,  Siseta.  Alça,  corripia,  que  cèntims 
qucm  donaries! 

SISETA 

Veig  que,  tant  savis  com  ximples,  tothom  pro- 
cura per  ell. 

QUIMET 

Menos  tu  no  casant-te  amb  mi.  ^Quct  penses 
que  no  hi  estaries  bé  al  meu  costat? 

SISETA 

Prou,  Quimet.  Deixem-ho  per  una  altra  estona. 


ESCENA  III 

Els  citats  i  la  Laia,  que  entra  plegant  la 
mantellina 

LAIA 

Bon  dia  i  bona  hora.  i  Que  teniu  alguna  cosa, 
que  ni  tu  ni  la  Cristina  ereu  a  ofici? 

SISETA 

No,  gràcies  a  Déu.  Es  que  hem  anat  a  missa 
primera. 

LAIA 

Doncs  jo  me  l'havia  temuda.  I  més  quan  som 
vist  que  aquest  (signant  an  en  Quintet)  marxava 
abans  d'acabar.  Ja  m'ho  he  pensat,  ja,  que'l  troba- 
ria aquí. 

QUIMET 

I  ho  heu  encertat. 

LAIA 

No  costa  pas  gaire  d'endevinar-te*l  cau.  I  doncs, 
i  doncs,  encara  no  l'enllestim  aquest  casori? 

QUIMET 

Com  que  aquesta  no  s'acaba  de  decidir  mai! 
Per  mi  ja  fóra  fet  temps  ha. 

LAIA 

Tens  una  bona  sort  tu,  noia.  Un  altre  ja  t'hau- 
ria plantat  cent  vegades,  amb  tant  de  temps  que*l 
fas  passar  amb  raons. 

QUIMET 

Com  que  l'estímoc  de  debò,  ha  de  ser  ella  i  cap 
més.  Diuen  que  qui  no's  cansa... 

laia  (interrompent-lo) 
Ve  que  alcança.  Ja  tens  raó.  Emprò,  què  vols 
que't  diga?  Per  alcançar  les  coses  tant  i  tant  per 
força,  val  més  deixar-les  córrer. 

siseta  (encarant-se-li  amb  aspresa) 
Què  voleu  dir  amb  això? 

LAIA 

Jo?  Ai  pobra  de  mi !  Es  per  la  gent.  Ja  sabs  com 
són :  tot  seguit  enraonen  més  del  que'ls  pertoca. 

SISETA 

La  gent  que's  cuidin  de  casa  seva,  perquè  tant 
si*s  fa  com  si  no*s  fa  aquest  casament,  de  part  de 
fóra  no  n'han  de  fer  re. 

LAIA 

Bé,  bé:  per  això  no  t'alteris.  Si  tothom  fos  com 
jo,  que  no*m  cuido  de  ningú,  cadascú  s'estaria  ben 
tranquil  a  casa  seva.  Tot  justament  ho  dèiem  ahir 
amb  la  Manxega,  parlant  d'aquell  cap  destabirat  de 
la  Nemessia:  que  de  primer  tampoc  el  volia  en 
Guillem,  i  al  cap-d'avall...  m'entens?...  després 
que  s'ha  deixat  comprometre,  ara  es  ell  que  no  s'hi 
vol  casar.  Diu  que  ha  sabut  que  hi  havia  algú  que 
n'hi  privava.  Veies,  veies  tu  mateixa  si  fa  fàstic 
sentir  això! 

SISETA 

( molt  seria  i  guaitant-la  fixament ) 
I  a  què  ha  vingut  que  heu  fet  tota  aquesta  ex- 
plicació ara? 

LAIA 

Mare  de  Déu,  dóna!  Es  no  més  per  fer-te  veure 
que  la  llengua  de  la  gent  no  té  aturador. 

quimet  (apart) 
Com  la  vostra. 

EL  MANXAIRE 

( que  per  aturar  se  troba  al  costat  de  la  Laia ) 
Pregunteu-li  vós  allò  a  la  Siseta. 

LAIA 

Arri  allà,  malestruc!  Jo  t'he  dit  re,  mentider, 
més  que  mentider? 

(La  Siseta  i  en  Quimet  se  guaiten  somrient  al  sentir 
això.) 

ESCENA  IV 
Els  citats  y  la  Cristina 

(La  Cristina  surt  amb  davantal  i  aixugant  una  copa.) 
CRISTINA 

Alça,  alça!  Quina  mica  de  conversa!  Així  pla 
que  enllestirem  la  feina! 

QUIMET 

Bé,  bé:  no  crideu  tant,  que  avui  no  es  dia  de 
treball. 

CRISTINA 

Feina  feta  no  té  destorb. 

QUIMET 

Es  cert.  Però's  fa'ls  altres  dies,  i  sense  aquest 
neguit  que  vós  teniu. 

CRISTINA 

Tothom  s'hi  ajeu,  si  no  vaig  al  davant.  Ai  pobra 
casa  si  jo  faltés! 

el  manxaire  (an  en  Quintet) 
Veus  com  sempre  rondina? 

CRISTINA 

Tu,  poca  llengua,  gandul!  No  fa  re  més  que 
manxar  a  l'ofici  cada  vuit  dies,  i  encara  s'hi  adorm, 

EL  MANXAIRE 

Goiteu,  Cristina:  en  Quimet  m'ha  dat  vint 
cèntims.  Alça,  corripia! 

CRISTINA 

D'això  parlàvem!  Vet-aqul·ls  teus  mals  de  cap! 
Demanar  cèntims  per  lleminedures. 

LAIA 

Ja  va  tenir  sort  que*l  vostre  pare*l  recullis,  per- 
què, mancat  com  es,  vés  ont  podia  anar  a  raure? 

CRISTINA 

També  d'aquestes  accions,  Laia,  al  cap  d'avall 
del  sac  s'hi  troben  les  engrunes. 

SISETA 

Pas  tu,  perquè  d'un  costat  o  d'un  altre  les  hi  fas 
afanyar.  Ja'n  sabs  la  prima  de  no  perdre  mai! 

CRISTINA 

Si  m'escarraço  i  estalvio,  es  per  mi,  no  pas  pels 
altres. 

SISETA 

Això  no*s  diu.  Un  favor  retret,  sempre  es  un 
agravi. 

CRISTINA 

Es  que  Déu  va  fer  pobres,  però  no*n  va  fer  tants 
com  n'hi  ha. 

SISETA 

Aquest  no  es  un  pobre:  es  un  desgraciat. 

QUIMET 

Tu  li  dius  això,  i  està  millor  ell  al  món  que 
nosaltres. 

SISETA 

Tens  raó,  Quimet.  Quina  sort  deu  ser  no 
pensar! 

CRISTINA 

No  hi  ha  sermó  sense  Sant  Agustí.  Fessis  com  jo, 
no  tindries  temps  de  barrinar  tant,  no  tinguis  por. 

quimet  ( defensant-la ) 
Ella  fa'l  que  li  pertoca,  i  també  treballa,  a  la  seva 
manera. 

Cristina  ( mofant-se- n ) 
Es  clar!  Com  que  de  tot  ne  diuen  treballar! 
Fins  dels  que  no  més  roden  amb  llibrots  i  plomes, 
fent  obrir  els  ulls  pels  pagos.  Jo  sé  poc  de  lletra,  i 
no  m'amago  per  ningú  per  cobrar,  pagar  i  saber-me 
entendre. 

QUIMET 

Perquè  en  això  que  vós  feu  no  li  cal  gaire 
saviesa. 

CRISTINA 

La  millor  saviesa,  Quimet,  es  dur  la  butxaca 
plena,  perquè  en  sentint  aquest  dring  tothom  dóna 
la  raó. 

QUIMET 

No  tant,  no  tant!  Vos  la  donaran  si  la  teniu  i  la 
sabeu  fer  entendre. 

CRISTINA 

Per  això  li  donen  tant  an  el  mestre,  que,  amb 
tot  i  ser  tant  savi,  se  mor  de  gana. 

QUIMET 

Desenganyeu-vos,  Cristina:  hi  ha  d'haver  algú 
que  hi  posi'l  suc  de  cervell  perquè  nosaltres  poguem 
aproíitar-nos-en.  Si  tothom  fes  com  vós  i  com  jo 
mateix,  fariem  com  el  cranc,  que  va  endarrera. 

SISETA 

Deixa-la  estar,  Quimet.  Que  no  sabs  que  no 
entra  mai  a  la  raó? 

CRISTINA 

No  hi  ha  com  parlar  clar  per  fer  fugir  d'estudi. 

EL  MANXAIRE 

( que  badava  pel  fons,  movent  saragata  an  els  que 

passaven,  s  acosta  cridant ) 
L'Ajuntament!  Goiteu  !  Ja  ve  l'Ajuntament  i  els 
gegants ! 

(El  Manxaire  surt,  i  els  demés,  desde'l  pas  de  la  porta 
i  altres  desde'l  pati,  miren  a/òra.  Se  sent  brugit  de 
gent  i  el  ballet  «Quan  el  pare  no  té  pa,  la  canalla, 
la  canalla,  etc. »,  que  passa  i  s'allunya.  Quan  la 
musica  s'ha  allunyat  tornen  a  entrar  els  de  fóra,  i  a 
més  el  Mestre,  l'Albert  i  en  Blai.) 

ESCENA  V 
Els  citats,  el  Mestre,  l'Albert  i  en  Blai 

EL  MANXAIRE 

Alça,  corripia!  En  Salvi  anava  tot  tivat  amb  la 
faixa! 

BLAI 

En  Guillem  la  duia  torta.  Ho  heu  vist,  Laia? 

laia  ( cremada  de  la  mofa ) 
No  me  l'he  guaitat.  No  m'emboliquis. 

BLAI 

Vatja,  que  n'havieu  estat  ben  emprendada  i  ell 
no  us  va  voler.  Per  això  sou  donzella,  emprò  ja 
pansida. 

LAIA 

Qui  t'ho  ha  contat  això,  mentider? 

BLAI 

Tothom,  perquè  també  se  sab,  també,  ei  vostre 
embolic!  La  paiella  emmascara  perquè  es  bruta. 

LAIA 

De  mi  no*n  poden  dir  res,  ho  sabs? 

blai  (rient  molt  fort) 
Ha,  ha,  ha,  ha ! 

LAIA 

De  què  rius  ara,  ximple? 

BLAI 

De  que  sigueu  tan  ignocenta.  Ai,  Senyor!  Pobre 
albat  de  Déu ! 

laia  ( ajupint-se  per  cullir  una  eina ) 
Si  no  calles  te  véntoc  una  cadira  pel  cap,  poca 
solta ! 

CRISTINA 

Prou,  si  us  plau.  Podieu  anar  al  carrer  a  bara- 
llar-vos. 

albert  ( an  en  Blai) 
No  sé  a  què  treu  nas  que  sempre  trobis  gust  en 

fer-la  rabiar.  (A  la  Laia.)  I  vós  sembleu  una  mai- 
nada. Que  no  ho  coneixeu  que  ho  fa  per  gresca? 

LAIA 

Per  gresca  o  no,  que  tingui  compte  amb  la 
llengua. 

EL  MESTRE 

Preneu  candela,  Laia,  que  sou  confrare.  El  que 
havieu  de  fer,  Cristina,  es  deixar-los  estar:  mentres 
ells  s'esbatussen,  els  altres  reposen. 

SISETA 

Deixem-ho  córrer  i  parlem  d'una  altra  cosa. 
Com  ha  anat,  senyor  mestre,  la  canturia  de  l'ofici? 

EL  MESTRE 

Malament. 

ALBERT 

Malament?  Digui  que  no  ho  podien  fer  pitjor. 
Aquesta  cobla  del  «Centre»  sempre  es  un  desastre. 

EL  MESTRE 

Valia  més  que  hi  hagués  anat  el  vostre  coro:  al 
menos  hi  ha  veus. 

ALBERT 

Ja*n  vàrem  parlar,  però  ho  pagava  poc  el  senyor 
rector. 

EL  MESTRE 

Això"s  fa  de  franc. 

ALBERT 

No  veu  que  n'hi  ha  tants  que  ho  necessiten!  I, 
encara  que  no*s  vulgui,  s'ha  de  perdre  algun  jornal. 

CRISTINA 

Es  molt  generós  vostè,  senyor  mestre,  amb  els 
diners  dels  altres ! 

<  (Les  campanes  toquen  VAngelus.) 

LAIA 

Mig-dia.  Ja  toquen  l'oració. 

CRISTINA 

Apa,  doncs,  Siseta:  anem,  anem  a  acabar  de 
parar  taula. 

siseta  (al  Mestre) 
No  se*n  vagi,  que  torno  tot  seguit. 

QUIMET 

Vatua!  Ara'm  recordo  que'm  tinc  d'afaitar. 
Quan  hi  he  anat  era  ple  de  gent,  i  ara  pla  bé  me'n 
descuidava. 

Cristina  (au  en  Quimet) 
Vols  dinar  amb  nosaltres,  Quimet? 

quimet  (content  i  guaitant  la  Siseta) 
De  bo*m  convideu? 

CRISTINA 

A  fè,  home.  El  dia  de  la  festa  mai  ve  d'un. 

QUIMET 

Doncs  ja  torno  tot  seguit.  (Se-n  va.) 

CRISTINA 

Tu,  Albert,  vés-te  a  mudar,  que,  com  que  no 
hi  lluques  gaire,  que  tot  menjant  no't  taquessis. 

(Se'n  van  dintre  la  casa  la  Siseta,  la  Cristina  i  V  Al- 
bert per  una  porta  de  la  dreta.) 

ESCENA  VI 
El  Mestre,  en  Blai,  la  Laia  i  el  Manxaire 
laia 

La  Cristina  ho  ha  de  manifassejar  tot :  es  una 
fura. 

EL  MESTRE 

Sí,  sí,  la  providencia  d'una  casa.  Llàstima  que 
no  sigui  invisible,  com  deia  aquell. 

laia 

I  la  Siseta  tot  al  revés.  No  m'agradaria  gota  estar 
en  aquesta  casa,  tu,  Blai. 

BLAI 

Es  un  dir-vos-ho  a  vós,  Laia;  empro  que*n  fa 
de  temps  que'n  cerco  una  altra,  de  casa! 


EL  MESTRE 


Sou  perversos!  Ara  mateix  vos  esbatussàveu  com 
dos  galls,  i  ara,  per  bescantar,  ja  torneu  a  ser 
amics. 

LAIA 

I  si  són  tant  fastigosos!  El  xicot  té  raó. 

EL  MESTRE 

Però  com  que'l  xicot  necessita  treballar,  i  aquí 
no  li  manca  res,  val  més  que  no  rodi  cases,  per- 
què no  sab  què  hi  trobarà. 

BLAI 

Bé,  bé.  Tornant  an  allò  que  dèim  de  primer,  la 
Cristina,  que  bagola  d'un  cap  de  dia  a  l'altre,  i 
després  això  de  la  Siseta  i  l'Albert. 

EL  MESTRE 

Què  voleu  dir? 

LAIA 

Per  què  fa  Torni  ara  vostè?  Que  no  ho  sab  que 
s'entenen? 

EL  MESTRE 

Alça,  mala  llengua,  alça !  Posada  a  descapdellar, 
treu  tot  el  verí  que  hi  tinguis. 

BLAI 

Es  cert  això  que  diu  la  Laia.  <sQue  no*s  recorda 
que  l'Albert  ja  la  festejava  abans,  i  tot  d'una  la  va 
plantar  perquè*l  pare  d'elles  va  fer  pubilla  la  Cris- 
tina? 

(Aquest  diàleg  ha  d'anar  molt  picat.) 

LAIA 

No  tingui  por  que  la  senyora  saberuda  s'hi  casi 
amb  en  Quimet,  i  es  un  bon  hereu  i  sol!  Com  que 
hi  ha  qui  la*n  priva! 

BLAI 

I  tal! 

LAIA 

Ahir  nit,  a  l'hort,  els  hagués  vistos  quina  con- 
versa! I  això  es  bonic,  digui?  Això  es  bonic?  No 
sé  la  Cristina  com  no  ho  veu. 

EL  MESTRE 

Ja  hi  sou  vós  per  fer-n'hi  adonar,  si  això  es  cert. 

LAIA 

Cert?  Tant  segur  tingués  allò  que  més  desitja. 

EL  MESTRE 

I  que  ho  heu  vist  vós  això? 

LAIA 

Es  igual :  m'ho  ha  dit  el  Manxaire. 

EL  MESTRE 

Si  no  fóssiu  una  dóna,  us  arrencava  la  llengua. 
Qui  ha  de  fer  cabal  d'un  ximple,  si  es  que  ho  ha 
dit? 

BLAI 

Bé,  ja  veurà,  senyor  mestre:  quan  l'olla  bull, 
alguna  cosa  hi  ha. 

EL  MESTRE 

I  tal  si  hi  ha!  Les  vostres  llengües,  que  amb  el 
verí  que  porten  prou  la  faran  bullir  ben  arrematada ! 
Envejosos! 

LAIA 

No,  senyor,  no:  ho  diem  perquè  es  veritat,  i 
les  veritats  se  poden  dir. 

EL  MESTRE 

Això  ni  ho  sabeu  ni  ho  creieu,  que  es  pitjor.  I, 
després,  encara  que  fos,  no  us  hi  va  ni  us  hi  ve  re 
per  interessar-vos-hi  tant. 

LAIA 

Nosaltres  el  que  critiquegem  es  l'escandol. 

EL  MESTRE 

El  que  ho  esbomba  es  el  que  escandalitza,  i  de- 
vegades  fa  pensar  en  coses  que  no  s'hi  hauria  atinat 
mai. 

BLAI 

Bah,  bah,  bah!  Tot  això  són  romanços.  No  ho 
fessin,  no  ho  diriem. 

Cristina  (cridant  desde  dintre) 
Blai !  Encara  més  xerrameca  ?  Apa  a  abeurar  el 
bestiar,  que  es  hora  de  sobres! 

blai  (amb  cantarella  i  sense  moure-s) 
Ja  vinc! 

CRISTINA 

(treient  el  cap  per  la  porta  i  aixugant  un  got) 
Escolta:  ja  has  recullit  les  panotxes  del  pati? 

BLAI 

Sí:  totes  ben  arreu,  i  les  som  exteses  al  sòl  de 
terra  en  el  porxo  gran.  La  Siseta  m'ha  ajudat.  (Cri- 
dant molt.)  Pregunteu-li,  si  ncm  creieu! 

CRISTINA 

Qui  t'empeny  que  tant  rodoles?  Llengut!  (Se'n 
va.) 

laia  (an  en  Blai,  veient  que  no's  mou) 
Vatja,  home,  belluga-t,  que  tornaràs  a  sentir 
crits ! 

BLAI 

I  que  cridi!  Així  agafarà  gana!  (Se'n  va.) 

LAIA 

I  com  que  jo  ja*n  tinc  i  aquí  no*m  donarien  re, 
també  desfíloc.  Estigui  bo,  senyor  mestre.  (Se'n  va.) 

ESCENA  VII 
El  Mestre  i  el  Manxaire 

EL  MESTRE 

Manxaire.  (Aquest  s'acosta.)  Tu  has  dit  a  la  Laia 
que  la  Siseta  s'estava  ahir  nit  a  l'hort  amb  l'Albert? 

EL  MANXAIRE 

Jo  pla.  Si  ja  dormia,  corripia! 

(El  Mestre  va  bellugant  el  cap.) 


ESCENA  VIII 
Els  citats  i  la  Siseta 

S1SETA 

Gràcies  a  Déu  que  estic  llesta  i  puc  venir  una 
estona  aquí  amb  vostè! 

EL  MESTRE 

Que  no  aneu  a  dinar? 

el  manxaire  (acostant-se  depressa) 
Oidà!  Encara  no  es  l'hora?  Tinc  una  carpanta! 

EL  MESTRE 

Noi,  un  bon  dinar  diu  que  fa  de  bon  esperar. 

EL  MANXAIRE 

Pas  jo.  Com  més  bo,  més  aviat  el  vui. 

SISETA 

Vés,  vés  per  allà  fóra,  o  sinó  ja  veuràs  la  Cris- 
tina, si't  veu  sense  fer  res ! 

EL  MANXAIRE 

Doncs,  fújoc,  corripia!  (Anant-se'n  i  tornant.) 
Ja*m  cridaràs  tu,  fa,  Siseta,  per  anar  a  dinar? 

SISETA 

Sí,  home,  sí!  No  veus  que  en  Quimet  encara 
no  ha  vingut? 

EL  MANXAIRE 

No?  Doncs  me*n  vaig  a  cercar-lo.  (Se'n  va.) 

ESCENA  IX 
Els  citats,  menys  el  Manxaire 
el  mestre 

Ara  que  has  anomenat  en  Quimet,  vui  fer-te 
una  pregunta:  per  què  no  t'hi  vols  casar?  Que  no 
l'estimes? 

siseta 

Sí,  però  no  pas  com  s'ha  d'estimar  l'home  amb 
qui  s'ha  de  viure. 

EL  MESTRE 

Es  tant  difícil  poder  tenir  allò  que  un  hom 
desitja! 

siseta 

Ja  n'hi  ha  que  ho  consegueixen. 

EL  MESTRE 

Que  me'n  citaràs  pocs! 

SISETA 

La  meva  germana.  Vegi  si  la  tenim  aprop. 

EL  MESTRE 

I  per  què  ho  dius? 

SISETA 

Ja  s'ho  pot  pensar:  pel  que  hem  parlat  tantes 
vegades. 

EL  MESTRE 

Que#t  penses  potser  que  ella  li  va  fer  fer  an  el 
teu  pare? 

SISETA 

No  ho  sé,  perquè  jo  anava  confiada;  però  no 
ho  juraria  pas.  Després.,.  (Commovent-se  molt  i  sense 
poder-ho  dir.)  Després... 

EL  MESTRE 

Sí:  després  vols  dir  que  va  casar-se  amb  l'Al- 
bert. 

siseta  (amb  desesperació) 
Sent  tot  per  ella,  senyor  mestre,  tot  per  ella! 

el  mestre  (guaitant-la  molt  fixament) 
Digues,  Siseta:  que  encara  l'estimes  tu  l'Albert? 

SISETA 

(com  pensant-s'hi  i  després  resolta) 

No. 

EL  MESTRE 

Millor,  perquè  tampoc  hi  hauries  sigut  feliça. 
Te  va  enamorar  perquè  es  el  més  guapo  i  senyoret 
dels  joves  de  per  aquí ;  però,  creu-me,  no  era  home 
per  tu. 

SISETA 

Potser  sí.  Però  allavors  era  la  meva  ilusió, 
i  sembla  que  al  darrera  d'aquesta  se  me  n'hi  hagin 
anat  totes. 

EL  MESTRE 

No  es  això,  no:  es  perquè  ara  has  conegut  amb 
quina  mena  de  gent  tractaves. 

SISETA 

Potser  sí. 

EL  MESTRE 

El  teu  pare  va  fer  un  disbarat  gros.  Ho  havia 
de  veure  que  ets  molt  diferenta  de  la  Cristina. 

SISETA 

Es  cert.  No  tenia  d'obligar-me  a  dependre  d'ella; 
perquè,  quins  dos  anys,  senyor  mestre,  quins  dos 
anys! 

EL  MESTRE 

Ja  ho  crec.  Es  un  error  que  no  té  perdó.  Se 
n'ha  d'apendre  també  de  ser  pare. 

SISETA 

Per  això  aquests  dos  desenganys  m'han  cambiat 
tant  el  gènit.  Déu  me  perdoni,  però  li  júroc  que 
fins  me  dolen  les  paraules  que'ls  tinc  de  dir  per 
força.  No  sé  si  això  es  ser  millor  o  pitjor  que  ells. 

EL  MESTRE 

No  ets  ni  millor  ni  pitjor:  ets  diferenta.  Per 
ells  no  vals  tant:  per  mi  vals  molt  més.  T'ha  man- 
cat energia  i  t'has  acovardit  davant  de  persones  que 
tenen  més  paraules  que  bon  sentit.' 

SISETA 

Què  podria  fer,  doncs,  ara  per  sortir-me*n? 

EL  MESTRE 

Casar-te. 

SISETA 

Casar-me? 

EL  MESTRE 

Si,  perquè  no  tens  més  remei.  Els  homes,  amb 
les  lleis  a  favor  seu,  vos  han  tallat  les  ales. 

SISETA 

Vès  si'n  podia  néixer  jo,  d'home! 

EL  MESTRE 

En  fa  moltes  d'errades  així  la  naturalesa. 

SISETA 

A  mi'm  sembla  que  estic  presonera  o  que  la 
terra  no  es  més  gran  que  allò  que*m  volta.  I  ho 
veig  més  petit  i  mesquí!  Ah!  Si  tingués  llibertat, 
com  l'aprofitaria! 

EL  MESTRE 

Tothom  ne  té,  si  vol.  El  que  es  que  qualsevol 
cosa  ens-e  la  fa  perdre. 

SISETA 

Què  hi  ha,  doncs,  en  el  món? 

EL  MESTRE 

Tot  allò  que'ns-e  sembla  que'ns  faria  feliços, 
però  no  es  nostre.  Per  això  hi  estem  tant  malament. 
I  com  que  no  podem  adobar-ho,  val  més  que*n 
treguem  el  millor  partit  possible.  Tu  ets  bona... 

siseta  (interrompent-lo) 
Sí,  però  sense  goig,  com  crec  que  deixaria  de 
ser-ho  sense  remordiment. 

EL  MESTRE 

Valga-m  Déu,  i  que  estàs  avorrida,  que  diguis 
aquests  disbarats!  Creu-me,  casa-t  amb  en  Quimet, 
i  escoltant-li  no  més  el  cor  viureu  feliços.  Tens 
l'avantatge  que  tu  vals  més,  i  que  es  ell  el  que 
estima.  Però  d'això  has  de  fer  per  manera  que  mai 
se  n'adongui.  Tu  també  l'arribaràs  a  estimar. 

SISETA 

I  si  no  fos  així?  Si  vostè  s'equivoqués? 

EL  MESTRE 

Això  es  lo  probable,  perquè,  filla,  el  que  ha 
de  venir  no'ns  pertany  a  nosaltres.  Pensant  així 

no*s  casarien  ni'ls  que  s'estimen,  perquè  tampoc 
poden  respondre  que'l  dia  de  demà  podran  mante- 
nir allò  que  han  jurat. 

SISETA 

Es  inútil:  no  puc.  No  puc  fer-ho.  Tinc  por  pel 
que  vindrà. 

EL  MESTRE 

Tu  barrines  molt,  i  no  fas  més  que  donar  voltes 
dins  d'un  cèrcol  petit. 

SISETA 

Sí,  sí,  té  raó:  busco  la  sortida. 

EL  MESTRE 

I  la  tens  ben  bé  a  mà,  criatura !  Ampara-t  amb 
la  creació  de  la  família,  que  es  la  cosa  que  Déu  ha 
posat  de  més  noble  i  consolador.  Així  encara  pots 
conseguir  alguna  cosa:  si  ho  deixes  passar  no  faràs 
la  felicitat  de  ningú,  i,  el  que  es  pitjor,  ni  la  teva. 


ESCENA  X 

Els  citats  1  el  Manxaire  corrent, 
i  al  darrera  dos  mainades 

el  manxaire  (esbofegant  i  suat) 
No  hi  es  en  Quimet  a  la  barberia,  i  ja  heu 
dinat,  fa? 

les  mainades  (escarnint-lo) 
Ja  heu  dinat,  fa? 

EL  MESTRE 

No,  home,  no!  Quina  por  tens  que  t'escapi! 

Corripia!  Es  que  tinc  una  gana! 

EL  MESTRE 

Deu  ser  al  molí.  Vés-ho  a  mirar. 

EL  MANXAIRE 

Es  molt  lluny,  corripia! 

EL  MESTRE 

Caminant  s'hi  arriba. 

EL  MANXAIRE 

Ja  hi  córroc!  Alça,  corripia!  Cap  al  riu  a  caçar 
mosques ! 

LES  MAINADES 

Hela!  Hela!  Cap  al  riu,  Manxaire!  (Se'n  van.) 


ESCENA  XI 
Els  citats,  menys  el  Manxaire 

SISETA 

Per  què  l'envia  a  cercar  en  Quimet  amb  tanta 
pressa? 

EL  MESTRE 

Per  treure  aquest  ximple,  que*ns  amoinaria  amb 
la  seva  gana.  I,  després,  què't  fa? 

SISETA 

Es  perquè  sempre-m  diu  el  mateix,  i  jo  no  sé 
què  respondre.  No  es  això  que  ell  me  vol  dar  el 
que  jo  desitjo. 

EL  MESTRE 

Tant  si  ho  desitges  com  no,  t'hi  cal  posar  una 
barrera  que  no*t  deixi  anar  més  endavant. 

ESCENA  XII 
Els  citats  i  el  Makxaire,  atrafegat 

EL  MANXAIRE 

Noi  tròboc,  vatja;  no*l  tròboc  enlloc,  i  ja  vei 
llevant  de  taula.  El  pendonista  passa  la  bacina, 
senyor  mestre. 

EL  MESTRE 

L'Americano?  Vés,  ximple,  vés,  que  no  es 
veritat ! 

EL  MANXAIRE 

A  fè,  a  fè.  Goiti.  (L'agafa  pel  braç  i  surten  al  pati, 
veient-se  per  la  reixa  com  li  senyala'l  carrer.) 

EL  MESTRE 

Yeiam. 

ESCENA  XIII 
Els  citats  i  l'Albert 

(Aquest  treu  el  cap  i,  no  veient  més  que  la  Siseta,  se'n 
va  cap  an  ella,  agafant-la  pel  còs  i  dient-li  amb 

passió:) 

ALBERT 

Siseta! 

siseta  (irada  i  desfent-se  bruscament ) 
Deixa-m  estar!  Ja  sabs  que  no  vui  qucm 
'toquis ! 

ALBERT 

Sempre  rebufos!  Però  fa  massa  temps  que 

duren  i  et  juro  que'ls  acabaré  aviat,  sinó  de  grat, 
per  força ! 

siseta  (molt  altiva) 
Doncs  jo  també,  i  avui  mateix.  Espera-t.  (Cri- 
dant.) Senyor  mestre!  Escolti. 

(L'Albert,  al  veure-l,  recula,  dient  dissimuladament  a 
la  noia:) 

ALBERT 

Siseta!  Anem,  anem  a  dinar.  (Airavessa  V escena 
i  entra  per  la  porta  que  dóna  a  la  cuina. ) 


ESCENA  XIV 
Els  citats,  menys  l'Albert 


siseta 

Estic  resolta  a  casar-me.  Quan  vingui  en  Qui- 
met,  faci'l  favor  de  dir-li  vostè. 

el  mestre  (extranyat) 
I  ara!  A  què  ve  això? 

siseta 

He  fet  aquest  pensament  ara  de  sobte. 
el  mestre 

Ja  no  hauries  de  ser  dóna!  En  fi,  treuras  ben  bé 
una  ànima  del  purgatori. 

siseta  ( commoguda ) 
Però  hi  deixo  la  meva. 

el  mestre 

D'aquest  lloc  rai,  dóna,  que  diuen  que  se*n  surt 
per  anar  al  cel ! 

ESCENA  XV 

Els  citats  i  en  Quimet  tot  depressa 
El  Manxaire  al  fons 

quimet 

He  fet  tard,  veritat?  Estava  amb  una  engunia! 
Encara  era  plena  de  gent  la  barberia. 

el  mestre 

Més  n'hauries  tingut  si  sabessis  què  t'esperava 
aquí. 

QUIMET 

( ansiós,  al  veure  que  li  signa  la  Siseta ) 
Què  vol  dir  amb  això?  Que  potser...? 

el  mestre  ( somrient ) 
Ai  que't  cremes! 

QUIMET 

De  debò  l'ha  convençuda?  f  £7  mestre  fa  que  sí 
amb  el  cap.)  Gràcies,  Siseta,  gràcies!  Tot  per  la 
teva  felicitat.  (Agafant-li  amb  efusió  les  mans.) 

EL  MESTRE 

Amén. 

el  manxaire  ( veient  an  en  Quimet ) 
Ont  t'havies  ficat,  que  no  t'he  sabut  veure? 

quimet 

Enlloc,  tafaner.  Té:  aquí  tens  dos  rals  i  calla. 

EL  MANXAIRE 

Alça,,  corripia!  Cap  a  caçar  mosques! 

Vés,  vés  a  caçar  lleons,  si  vols,  però  fuig-me 
d'aquí  entre-peus.  Fuig,  que  fas  nosa! 

EL  MANXAIRE 

Ara  sí  que  vénen!  (Anant  a  cridar  a  la  casa.) 
Cristina!  Correu,  que  ve#l  llevant  de  taula! 


ESCENA  XVI 
Tothom 

( Surten  primer  els  de  la  casa,  i  després  van  venint 
la  Laia  i  en  Blai.) 

QUIMET 

Cristina:  la  Siseta  m'ha  dat  el  sí.  Si  vós  i  l'Al- 
bert hi  veniu  bé,  abans  d'un  mes  podem  casar-nos. 

(Moviment  molt  marcat  de  sorpresa  en  V Albert  i  de 
ràbia  després  al  veure  la  mirada  de  desafiament  de 
la  Siseta.  Sorpresa  i  xiu-xiu  dels  demés.) 

CRISTINA 

Gràcies  a  Déu,  home!  Justament  era  això  que 
desitjàvem.  Fa,  Albert?  (Aquest  no  més  fa  que  sí 
amb  el  cap.)  Veiam  si  ara  se  t'esparpellarà'l  gènit 
(a  la  Siseta )  a  tu  ! 

QUIMET 

Com  que  serem  feliços,  estarem  contents.  Fa, 
Siseta?  Dóna,  digues  que  sí:  no  te'n  donguis 
vergonya. 

EL  MESTRE 

Ja  us  respondrà  més  endavant,  quan  s'hi  trobi. 

(Dirigint-se  apart  a  la  Laia.)  I  vós  ja  heu  esbrinat 
qui  era'l  que  n'hi  privava?  Mala  llengua! 

BLAI 

(que  ho  ha  sentit,  li  venta  cop  al  col\e,  dient-li) 
Au!  Beveu's  aquest  ou! 

el  mestre  (interrompent-lo) 
Però  Taltre  que*s  cou  es  per  tu.  Podeu  esmorsar 
plegats.  / 

( La  Laia  i  en  Blai,  marcadament  enrabiats,  se'n  van 
a fóra  a  esperar  la  cobla.) 

ESCENA  XVII 
Els  citats 

( Entren  en  escena  dos  homes  amb  bacines  guarnides  de 
flors  i  passen  la  capta,  acompanyats  de  quatre  o  cinc 
músics.  Un  dels  homes,  tot  vestit  de  blanc,  que 
demostri  ser  un  amerícano.  ) 

EL  MANXAIRE 

Quimet:  fes-los  tocar  una  sardana. 

QU1MET 

Avui  no.  Percrl  dia  del  casament,  Norat  (diri- 
gint-se a  un  dels  músics ),  prepareu-vos,  que  farem 
balles  a  plaça.  Així  serà  festa  completa. 

EL  MANXAIRE 

Alça,  corripia!  Cap  a  caçar  mosques! 
(Després  de  recullida  l'almoina  que' Is  fa  tothom,  se'n 
van  els  homes  i  els  músics.  Aixis  que  aquests  han 
sortit,  se  senten  dos  o  tres  compassos  de  sardana 

allunyant-se  i  parant  tot  seguit.  Aprofitant  la  dis- 
tracció general,  l'Albert  s'acosta  a  la  Siseta,  que 
guaita  en  una  de  les  reixes,  i  li  diu  amb  to  sec 
i  ràpid :) 

ALBERT 

Estàs  ben  resolta? 

SISETA 

Sí. 

albert  ( amb  ràbia  gelosa ) 
No*t  responc  del  que  succeirà,  perquè... 

siseta  ( interrompent-lo,  cridant ) 
Quimet ! 

(En  Quimet  s'hi  acosta  tot  seguit  i  ella  trenca  una  flor 
dels  testos  i  li  posa  en  el  trau  de  l'americana.) 

QUIMET 

Gràcies,  Sisona. 

SISETA 

I  ara  no#t  moguis  del  meu  costat,  sents? 

( L'Albert,  furiós,  va  cap  al  fons.) 

EL  MESTRE 

(guaitant  an  en  Quimet  i  a  la  Siseta,  que 
enraonen  i  riuen  ) 
Ja  es  ben  cert,  ja,  que  cada  persona  es  un  món! 


TELÓ 


ACTE  SEGON 


Interior  de  la  masia.  Una  gran  cuina  amb  la  llar  encesa 
un  perol  als  calamastecs.  Un  escon  de  molt  bon  aspecte  al 
costat.  Una  taula  i  cadires.  Dos  portes  laterals  per  l'interior 
de  la  casa  i  al  mig  un  gran  guarda-robes  de  noguera.  Al 
fons,  la  porta  forana  donant  al  pati  d'entrada.  A  l'esquerra, 
l'escala  d'anar  a  dalt.  Un  banc  amb  cantis  de  totes  mides.  Es 
a  l'acabament  de  l'hivern  i  després  de  dinar. 


ESCENA  I 

L'Albert,  la  Cristina  i  aviat  el  Manxaire 

(L'Albert,  assegut  a  V escon,  guaitant  el  foc  i  posant-hi 
de  tant  en  tant  un  garbó  per  revifar-lo.  La  Cristina, 
acabant  d'endreçar  la  cuina.  El  Manxaire  entra, 
quan  el  crida,  amb  una  galleda  d'aigua  ) 

Cristina  (cridant) 
Manxaire!  Que  encara  ha  de  caure  del  cel  aques- 
ta aigua? 


ISOLATS  45 

el  manxaire  (entrant) 
Corripia!  Bé  cúitoc  prou! 

CRISTINA 

Apa,  aboca-la  aquí  al  gibrell,  depressa.  (El  Man- 
xaire aixeca  la  galleda,  i  la  Cristina  li  aparta  amb 
una  revolada.)  Amb  la  galleda  del  bestiar,  gran  brut? 
No  sé  quin  sant  me  deté  com  no  t'hi  fico  de  cap! 
Albert:  agafa'l  canti  gran  i  vés-me-1  a  omplir. 

albert  (sense  moure-s) 
Ves-hi,  Manxaire. 

(El  Manxaire  agafa'l  canti  més  gros  i  se'n  va.) 

Cristina  (cremada) 
No  era  an  ell  que  li  deia. 

ALBERT 

Ja  ho  he  sentit. 

Cristina  (imperiosa) 
Doncs  per  què  no  hi  vas? 

ALBERT 

Perquè  ni  vui  ni  puc. 

CRISTINA 

No  puc,  no  puc!  (L'Albert  deixa  caure'l  cap  entre 
les  mans,  sense  respondre.)  Jesús,  bé  maliquegem 
prou!  Total  per  re.  Així,  doncs,  com  més  anem, 
menos  valem.  No  deies  que  aquesta  aigua  t'hi  anava 
tant  bé  ?  (L'Albert  sacceja  les  espatlles,  però  tampoc  diu 
re.)  Què  vol  dir  ara  això? 

ALBERT 

Vol  dir  que  tant  ne  treuria  de  dir-t'ho.  Pel  cas 
que*n  faries! 

CRISTINA 

Jo'n  faria  cas  si  tinguessis  mal  de  debò,  però  tu 
no  tens  re.  (Entra'l  Manxaire  i  li  aboca  aigua  al 
gibrell.)  Prou.  (A  l'Albert.)  I  si  no  fossin  els  sabe- 
ruts den  Quimet  i  la  Siseta,  que  t'han  ficat  la  ceba 
al  cap  de  si  tens  o  deixes  de  tenir,  faries  com  abans, 
i  treballaries  de  la  mateixa  manera. 

ALBERT 

El  que  jo  hauria  de  fer,  sense  entendre-m  de 
raons  ni  escoltar  a  ningú,  es  anar  a  trobar  un  ocu- 
lista, perquè  cada  dia  estic  pitjor  i  hi  veig  menos. 

CRISTINA 

Fins  ara  hem  trobat  que  anaves  bé  amb  el 
metge  d'aquí. 

ALBERT 

Tu  hi  anaves  de  bé,  que  estàs  ben  bona  i  l'an- 
sia  no*t  mata. 

CRISTINA 

Qualsevol  que't  sentís  se  podria  pensar  si  jo 
aquí  casa't  tinc  com  una  bèstia. 

ALBERT 

Pitjor,  perquè  a  les  coses  d'ells  ja-t  dones  brasa 
de  posar-hi  mà  tot  seguit. 

(El  Manxaire,  que,  encertant-se  a  ésser  aprop,  ho  sent, 
diu :) 

EL  MANXAIRE 

Com  que'l  bestiar  li  costa  diners! 

Cristina  (cremada) 
Qui  t'hi  demana  a  tu,  eh?  Llengut,  més  que 
llengut ! 

(La  Cristina,  desprès  d'arreglar  la  cuina,  se  prepara 
per  a  pastar.) 

EL  MANXAIRE 

Cristina:  me  deixeu  anar  a  casa  la  Siseta? 

CRISTINA 

A  què  fer? 

EL  MANXAIRE 

Oh!  Re.  Es  perquè  allí  ningú  rondina  i  s'hi 
està  més  bé.  Fa,  Albert? 

CRISTINA 

Si  tant  bé  s'hi  està,  aneu's-en-hi  tots  dos. 
No#m  fa  por  quedar-me  sola!  Així  m'hi  hagués 
sabut  estar  tota  la  vida! 

ALBERT 

Qui  t'empeny,  que  tant  rodoles?  Valdria  més 
que  callessis :  sempre  tens  d'enraonar  massa. 

CRISTINA 

Què  vols  dir  amb  això  ? 

ALBERT 

Vui  dir  que  si  tocaven  a  penedits,  no  sé  pas 
qui  correria  més  depressa  de  nosaltres  dos. 

CRISTINA 

Te  deus  penedir  d'estar  massa  bé,  si  per  cas. 

ALBERT 

Això  mateix. 

CRISTINA 

Sí,  perquè  tu,  tant  senyoret  i  amb  el  defecte  de 
la  vista,  altre  esquerraç  t'hauria  calgut  fer,  casat 
amb  la  Siseta. 

ALBERT 

Allí  fóssim.  Ja  sabs  que'l  treball  no  m'ha  espan- 
tat mai,  i  menos  amb  pau  i  tranquilitat  a  casa. 

CRISTINA 

Si  que't  dol,  doncs!  No  m'ho  hauria  pensat  mai! 

ALBERT 

Molt,  molt,  més  del  que't  penses. 

CRISTINA 

Doncs  es  extrany  que  amb  tants  avantatges  no 
ho  haguessis  tirat  endavant:  primer  era  ella  que 
jo,  i... 

albert  (interrompent-la) 
Prou  i  calla.  Ja  sabs  que  aquesta  qüestió  no  la 
vui  tocar  mai  amb  tu. 

CRISTINA 

Perquè't  cou  sentir-te  les  veritats. 

ALBERT 

No:  perquè  tinc  por  d'esbrinar  qui  de  nosaltres 
té  més  culpa. 

CRISTINA 

Vàrem  fer  el  que*ns  convenia.  Que  tanta  cara- 
mada ! 

ALBERT 

Vàrem  fer  el  que  no  deviem,  ho  sabs? 

CRISTINA 

Anem,  anem!  Vaia  uns  escrúpols!  Abans  hi 
havies  de  pensar. 

(L'Albert  s'aixeca  i  se-n  va  cap  a  dalt.) 
ALBERT 

S'ha  de  fer  així  amb  tu,  si*s  vol  tenir  pau: 
deixar-te  sola. 

Cristina  (guaitant-lo  i  movent  el  cap) 
Ah,  redéu!  Si  podia  tornar  endarrera!... 

ESCENA  II 

La  Cristina,  el  Manxaire  i  tot  seguit 
la  Laia 

(Aquesta  entra  encamelïant  an  el  Manxaire,  que  juga 
a  baldufa  cama  ací  cama  allà  de  la  llinda  de  la 
porta.) 

LAIA 

Vaia  un  lloc  de  posar-se  a  jugar,  aquest  ximple! 
Te  porto'ls  ous  per  la  lloca,  Cristina.  Dotzena 
i  mitja  vas  dir-me,  fa?  (Pausa.  Els  posa  damunt  la 
taula  i,  veient  que  no  respon,  se  la  guaita  i  diu:)  Què 
tens? 

CRISTINA 

Una  ràbia  que  se  m'emporta! 

laia 

I  això?  Que  està  pitjor  el  teu  home? 

CRISTINA 

No  ho  sé.  Que  estigui  com  vulgui ! 

LAIA 

Ets  ben  boja,  tant  mateix!  Doncs,  mira,  que  no 
es  cosa  de  per'quí  per'quí  això  que  té  l'Albert, 
sents?  Aquest  dia*n  parlàvem  amb  la  Siseta. 

CRISTINA 

Sí?  Doncs  que*l  curi  ella. 

LAIA 

No  tinguis  poca  solta,  dóna,  no  tinguis  poca 
solta,  que  això  va  venir  de  les  males  confiances  que 
l'hi  ha  dat  el  metge.  Diu  que  es  un  desprendiment 

de...  de...  Bé,  vatja,  no  me*n  recordo.  I  li  acon- 
sella que  vagi  a  trobar  un  d'aquests  que  no  més 
curen  ulls. 

CRISTINA 

Sí,  perquè  entre  tots  dos  l'espatllin. 

LAIA 

Me  sembla,  Cristina,  que  això  t'ho  prens  molt 
a  la  fresca. 

CRISTINA 

I  vosaltres  massa  a  la  calenta,  perquè  no  us  hi 
va  ni  us  hi  ve  re. 

LAIA 

Nosaltres  ho  diem  per  l'interès  que'ns  hi  pre- 
nem ;  però  si  no  t'agrada  ho  deixarem  córrer. 

CRISTINA 

Així  ho  heu  de  fer  sempre. 

LAIA 

I,  ara,  anant  a  una  altra  cosa,  que  mai  pensava 
preguntar-t'ho :  i  ja  esteu  arreglats  amb  ta  germana 
de  la  repartició  del  camp? 

CRISTINA 

Encara  no. 

LAIA 

I  doncs?  Semblen  l'obra  de  la  sèu  els  vostres 
interessos! 

CRISTINA 

Avui,  a  l'ultim,  potser  ho  enllestirem. 

LAIA 

I  qui  se*l  quedarà? 

CRISTINA 

Me  pènsoc  que  ella. 

LAIA 

Farà  bé,  perquè  amb  el  que  té  en  Quimet  al 
costat  faran  una  bona  finca.  Emprò  ara  no  miris 
que  siguin  ells,  perquè  aquell  sot  es  bona  terra  i  a 
tocar  vila. 

CRISTINA 

Ells,  el  mateix  que  uns  extranys,  m'han  de 
pagar  gust  i  ganes:  cent  cinquanta  duros  la  vessana 
com  una  malla.  Ni  un  xavo  menos. 

LAIA 

Recristo!  En  fas  un  gra  massa. 

CRISTINA 

No  ho  sé  veure. 

LAIA 

Que  te  *1  quedaries  tu  per  aquest  preu? 

CRISTINA 

Pel  preu  que  jo  ho  faria  *ls  de  fóra  no  n'han  de 
fer  re,  Laia. 

LAIA 

Ells  t'ho  poden  pagar  perquè  *ls  hi  convé.  Des- 
prés, la  Siseta  també  hi  deu  atiar  tant! 

CRISTINA 

Atiar?  Ho  creurieu  que  encara  ha  de  parlar- 
me*n? 

LAIA 

Què  dius  ara?  Sembla  talment  que  l'han  ull- 
presa  a  ta  germana!  Bon  Déu,  i  que  s'ha  tornat 
extranya ! 

CRISTINA 

Jo  ja  voldria  estar  llesta  de  tot;  perquè,  creieu- 
me,  n'hi  ha  per  corsecar-se  de  tractar  amb  aquella 
parella  de  peixos  sense  sang! 

LAIA 

Sense  sang?  Si,  prou!  Ell  no  ho  sé,  però'l 
que  es  la  Siseta  ja  ho  veureu  algun  dia  si  *n  té  o 
no'n  té! 

CRISTINA 

Qui  sab! 

LAIA 

Ja  veuràs  com  el  dia  menos  pensat  esbotzarà 
això  que  l'hi  passa! 

CRISTINA 

I  què  voleu  que  li  passi,  vós  també!  D'un  gra 
de  sorra  tot  seguit  ne  feu  una  montanya! 

*  LAIA 

Ja  te*l  daré'l  gra  de  sorra!  El  que  l'hi  passa  a 
la  Siseta  es  que  encara  estima  l'Albert,  vet-ho- 
aquí. 

CRISTINA 

Aneu,  aneu  a  passeig!  El  passat,  passat,  dóna. 

LAIA 

Per  tu  sí,  perquè  ets  d'aquest  tarannà  i  vas  sor- 
tir amb  la  teva;  emprò  ella  es  diferent.  Després,  si 
li  vàreu  fer  tant  grossa ! 

CRISTINA 

Si  va  ser  tant  grossa  com  vós  dieu,  encara 
menos  per  recordar-se'n. 

LAIA 

Però  a  ton  pare  jo  sempre  li  havia  sentit  dir 
que  no  volia  diferencies,  perquè  tant  filla  li  era 
l'una  com  l'altra.  No  sé  a  què  va  venir  a  ultima 
hora  aquest  cambi. 

CRISTINA 

Sembla  que  baixeu  dels  llims!  Que  no  s'ha 
vist  sempre  que  la  gran  es  pubilla? 

.  .  LAIA 

Però  si  ell  en  vida  s'escanyava  de  dir  per  tot 
que  no  ho  volia! 

CRISTINA 

Doncs,  si  no  ho  volia  en  vida,  ho  va  voler  en 
mort,  i  s'ha  acabat. 

LAIA 

Bé,  bé:  tot  això  no  vol  dir  que  la  Siseta  i 
l'Albert  no  segueixin  estimant-se. 

CRISTINA 

Si  s'estimen,  pitjor  per  ells. 

LAIA 

Tens  el  fetge  molt  gros,  Cristina!  <;Que  no  ho 
veus  que  ara*l  teu  home  sempre  es  al  molí,  allí 
ont,  a  la  primeria,  de  cremat,  no  s'hi  acostava  mai? 

CRISTINA 

Hi  va  perquè'l  planyen.  Com  que  per  ells  sem- 
bla qui  sab  el  que  tinga! 

LAIA 

Si,  prou !  Hi  va  a  cercar  allò  que  no  troba  a  casa, 
i  com  que  ho  havia  perdut,  li  recava  més.  Si  això 
es  clar  com  l'aigua  de  mina,  dóna! 

CRISTINA 

No  -m  vingueu  a  omplir  el  cap  ara,  vós,  que 
altres  cabòries  tinc  i  no  estic  per  romanços. 

LAIA 

Doncs  deixa-1  de  banda  i  vigila  l'home,  o,  sinó, 
perquè  -t  casaves. 

Cristina  ( molt  cremada ) 
Me  vaig  casar  perquè -m  va  dar  la  gana!  Ho 
enteneu?  No  se  us  endóna  re  ni  a  vós  ni  a  ningú! 

LAIA 

Bé,  bé,  bé:  per  mi  si  que...  Ja  t'apanyaras.  Mala- 
guanyat qui  s'hi  interessa!  Vet-aquí'l  que  se'n 
treu !  (Se'n  va  cremada.) 


ESCENA  III 


Els  citats,  menys  la  Laia 


CRISTINA 

Arri  allà,  tafanera!  (Cridant.)  Manxaire! 

EL  MANXAIRE 

( que  sempre  ha  entrat  i  sortit,  respon ) 
Què  voleu  ? 

CRISTINA 

Vés-me  a  buscar  les  senalles  del  rebost.  Be- 
lluga-t! 

(El  Manxaire  se'n  va  per  una  de  les  portes  laterals. 
Mentrestant  la  Cristina  treu  dos  aixugamans  del 
guaràa-róbes.  El  Manxaire  torna  amb  dos  sena- 
lles i  les  posa  damunt  de  la  taula.  La  Cristina  les 
tapa  amb  els  draps  i  torna  a  la  pastera  per  fer  els 
pans.) 

ESCENA  IV 
Els  citats  i  un  moço 

EL  MANXAIRE 

Que  ja  véns  a  berenar,  Tivo? 

EL  MOÇO 

A  fe.  Si  encara  no  es  hora,  en  nom  de  Déu! 

(Llesca  pa  i  treu  d'un  pot  o  gerra  que  hi  ha  a  la  lleixa 
pebrots  i  bitxos  confitats.) 

EL  MANXAIRE 

(guaitant  de  reüll  a  la  Cristina) 
Jo  encara  no  ho  som  fet,  corripia!  I  tinc  una 
gana! 

Cristina  (al  moço) 
Ja  has  acabat  de  l'olivar? 

el  moço  (després  d'aixecar  el  porró) 
Sí:  ja  està  tot  ben  arreu. 

CRISTINA 

Doncs  ara  vés-los  a  ajudar  a  enfeixinar.  Veiam 
si  avui  enllestiu.  Deuen  fer  més  gresca  que  feina, 
tanta  gent  sense  vigilant. 

el  moço 

No*m  conteu  res  a  mi.  En  anant-hi  estic  llest. 


CRISTINA 

Agafa  aquell  llivant  que  hi  ha  a  la  lleixa  del 
rebost  per  lligar  les  feixines  als  carros. 

el  moço  (tot  menjant) 
Que  no  us  ho  han  dit  que  an  en  Marc  li  han 
fet  la  corretgeta  a  la  figuera  grossa  del  marge? 

CRISTINA 

Segur  que  ha  sigut  en  Feliu  altre  cop,  he?  Ja 
l'arreglaria  jo  an  aquell  roig  de  mal  pèl! 

EL  MOÇO 

Ell  també  s'ho  pensa,  i  diu  que  aquesta  vegada, 
mal  tingui  d'anar  a  presiri,  el  farà  perdre. 

CRISTINA 

(després  d'una  pausa,  veient-lo  menjar  amb  catxassa, 
li  diu) 

Apa,  home,  belluga-t!  Acabaràs  de  passar  la 
tarda  aquí  menjant.  Posa-t  el  pebrot  damunt  del 
pa  i  vés-t'ho  acabant  pel  carrer.  No  t'engargussaras 
pas,  no  tinguis  por! 

el  moço  (fent-ho) 
Bé,  bé,  no  aneu  tant  cremada,  que  no  ve  d'un 
quart. 

CRISTINA 

Ni  de  mitja  hora,  pel  que  cobra. 

(El  moço  fa  un  altre  trago  i  se'n  va.  Mentrestant  la 
Cristina  ha  fet  els  pans  i  els  ha  posat  a  les  senalles.) 

ESCENA  V 
Els  citats,  menys  el  moço 

(La  Cristina  agafa  les  senalles  i  diu  cridant  al  peu  de 
Vescala:) 

CRISTINA 

Albert!  Baixa,  que  me*n  vaig  al  forn.  (Se'n  va.) 

ESCENA  VI 
L'Albert  i  el  Manxaire 

(L'Albert  baixa  a  poc  a  poc  agafat  per  la  barana  i 
s'asseu  a  V escoti:  El  Manxaire  treu  el  pa  del  calaix 
i  en  llesca.) 

EL  MANXAIRE 

Corripia!  Deixa-m  aprofitar,  ara  que  no  hi  es 
la  Cristina.  (Veient  entrar  V  Albert.)  i  Voleu  que  us 
en  llesqui  un  mos,  Albert? 

ALBERT 

No.  Menja-te-la  tu  la  meva  part. 

EL  MANXAIRE 

No  us  hauríeu  de  deixar  decandir.  En  Tivo  ha 
menjat  pebrot  confit.  Meni  doneu  un? 

ALBERT 

Pren  i  no  m'amoínis,  que  no  estic  per  tu. 

EL  MANXAIRE 

Goiteu!  La  Siseta  m'ha  dat  una  ambosta  de 
nous  i  figues  seques!  (Les  hi  ensenya  i  en  trenca.) 
Alça,  corripia,  cap  a  caçar  mosques! 

ALBERT 

Vés  al  pati,  que  si  la  Cristina  veu  escloves  per 
aquí,  ja  ho  sentiràs  com  t'estovarà! 

(El  Manxaire  se'n  va.) 

ESCENA  Vn 
L'Albert  i  aviat  la  Siseta 

(Pausa.  L'Albert,  de  colles  damunt  dels  genolls,  queda 
absort.  La  Siseta  entra,  i  al  veure-l  lluita  una  estona 
si  se'n  va  o  si's  queda,  fins  que  a  la  fi,  vençuda  per 
la  compassió  que  li  fa'l  seu  cunyat,  el  crida.) 

SISETA 

Albert! 

ALBERT  (alçant-se  de  sobte) 

Siseta! 

SISETA 

Que  no  hi  es  la  Cristina? 

ALBERT 

No. 

SISETA 

Ai  ai!  Si  haviem  quedat  per  venir  en  aquesta 
hora ! 

ALBERT 

Es  al  forn,  però  no  trigarà. 

SISETA 

Doncs,  sent  així,  me*n  vaig  a  donar  un  recado. 
Ja  torno  tot  seguit. 

albert  (deturant-la) 
Que  te*n  vas  perquè  estic  sol? 

siseta 

No. 

ALBERT 

Doncs,  queda-t:  jo  t',ho  demano. 

si seta  (amb  aspresa) 
Tu  no  tens  dret  a  demanar-me  re ! 

ALBERT 

Ja  ho  sé,  però  volia  dir  que  aquí  estàs  tant  se- 
gura com  a  casa  teva. 

SISETA 

No  t'escarracis  a  fer-m'ho  entendre,  perquè 
tant  me  fa  que  estiguis  sol  com  amb  companyia. 

ALBERT 

Si  sabies  el  mal  que-m  fa  sentir-te! 

SISETA 

Mal? 

ALBERT 

Sí,  sí,  mal.  Ets  tant  poc  tu  quan  parles  així! 

SISETA 

Bé  has  cambiat  prou,  tu  també,  amb  el  poc 
temps  que  fa  que  soc  fóra  d'aquesta  casa! 

ALBERT 

Es  que  mai,  mai  havia  vist  tant  clar  com  ara'l 
disbarat  que  vaig  fer. 

siseta  (amb  molta  ironia) 
Disbarat?  Qui  t'ho  hagués  dit  allavores! 

ALBERT 

Potser  n'hauria  fet  cas,  perquè  sempre  m'ho 
vaig  témer. 

siseta  (irada) 
Mentida!  Tu  no  vas  mirar  més  que  les  teves 
conveniències. 

ALBERT 

No  són  les  montanyes,  no,  que  fan  els  disba- 
rats, sinó'ls  homes. 

siseta  (irònicament) 
Es  clar!  Com  que  era  tant  temptador  això  que't 
sortia  a  camí !  No  més  te  va  caldre  allargar  la  mà 
per  agafar-ho. 

ALBERT 

Per  què  m'ho  recordes? 

siseta  (mudant  de  to) 
T'ho  recordo  perquè  vui  que  mesuris  ben  bé'l 
mal  que  vas  fer-me. 

ALBERT 

Es  que  jo  no*m  puc  explicar  allò  que  va  passar- 
me  a  la  mort  del  teu  pare. 

SISETA 

Digues  les  coses  tal  com  són.  Digues  allò  que 
va  passar-te  al  saber  el  testament. 

ALBERT 

Com  vulguis.  Al  saber  el  testament,  algun  di- 
moni va  cegar-me,  perquè  jo  t'estimava.  (Al  veure 
un  moviment  d'ella.)  T'ho  juro,  Siseta:  t'estimava 
amb  tot  el  cor. 

siseta  (amb  despreci) 
Si  que'l  tens  petit,  que  un  grapat  de  moneda 
va  tombar-lo  tant  depressa! 


ALBERT 

Devia  ser  el  nostre  destí. 


ISOLATS  6l 
SISETA 

El  destí  va  torçar-lo  la  teva  ambició.  Tu  no 
vas  veure  més  que*l  pubillatge. 

ALBERT 

Jo  era  pobre,  Siseta. 

SISETA 

Però  ben  acostumat.  I  volies  seguir-ho. 

ALBERT 

No  es  culpa  meva  si  m'han  fet  així. 

SISETA 

Pobre!  Encara-t  rebaixa  més  aquesta  excusa  que 
dónes.  ^Vaig  pensar-hi  jo  si  ho  eres  o  no  ho  eres, 
quan  vaig  estimar-te?  I  al  desheredar-me·l  pare, 
vas  pensar  mai  que*t  trenqués  la  paraula  per  cer- 
car-ne un  de  més  ric,  el  mateix  Quimet,  que  ja*m 
pretenia?  Respon,  respon. 

ALBERT 

No. 

SISETA 

I,  doncs,  per  què  vas  fer-ho?  No  era  pas  jo  que 
havia  anat  a  cercar-te. 

ALBERT 

Oh,  no!  Al  revés.  Si  tens  raó,  tens  raó  de  tot! 
Però't  juro  que  ho  he  pagat,  perquè  en  aquesta  casa 
no  soc  ningú. 

SISETA 

Mal  de  pubilla.  Perquè  la  cercaves. 


ALBERT 

Es  que  jo  vaig  pensar-me  que  ella  seria  com  tu. 

siseta  (saltant  irada) 
Ah,  grandissim!  Aixís  ho  volies  tot! 

ALBERT 

Ja  t'ho  he  dit:  algun  dimoni  va  cegar-me,  i 
avui,  que  m'hi  trobo  al  mig;  avui,  que  estic  ma- 
lalt, es  quan  sento  la  necessitat  d'aquella  estimació 
que  havia  posseit.  Pensa  que  no  tinc  aprop  meu  re 
més  que  la  recansa  d'haver-te  perdut  i  el  remordi- 
ment del  mal  que  t'he  fet.  Per  sort,  tu  ara  ets  feliça. 

siseta  (reprenent-lo  tot  seguit") 
Sí,  molt,  molt  feliça! 

ALBERT 

No,  mentida,  no  ho  ets,  perquè  no  es  l'home 
que't  convenia:  tu  has  de  ser  estimada  com  jo  t'he 
estimat.  ( Al  veure  que  ella  vol  protestar.)  Calla,  perquè 
això  que  ara't  dic  es  cert,  ben  cert.  Ha  sigut  el  pri- 
mer amor,  que  mai  més  s'oblida.  Per  això  ara  torna  a 
sortir  de  les  cendres  aquell  foc,  i  surt  amb  una 
ardentor  que  encara  no  havia  tingut  mai.  (Volent-la 
agafar.)  Vine,  deixa-m  dir-t'ho  tot. 

SISETA 

No,  no  vui  saber  re  més.  Me'n  vaig. 

ALBERT 

(agafant4a  i  subjectant- la  malgrat  els  seus  esforços) 
No,  perquè  aquesta  ocasió  potser  no  la  tindré 
mai  més. 

SISETA 

Ni  ara  tampoc.  No  vui  escoltar-te,  no  ho  vui. 
Deixa-m  estar. 

albert  (sense  deixar-la) 
No'm  desesperis!  Ncrm  llencis  a  lo  que  no  vui 
ser,  brutal.  Pensa  que  no  es  el  viure  amb  la  Cristi- 
na'l  que*m  fa  més  desgraciat,  sinó  l'infern  de  ge- 
losia que  sento  al  veure-t  d'un  altre.  (Sempre  amb 
les  mans  agafades,  li  mira  fixament  els  ulls,  saccejant- 
la  amb  ràbia.)  Per  què  vas  casar-te  ?  Per  què  ?  Per 
què?  Digues! 

SISETA 

Per  anar-me'n  d'aquesta  casa. 

ALBERT 

No  va  ser  més  que  tot  per  fugir  de  mi? 

SISETA 

Qui  sab ! 

albert  (amb  explosió  d'alegria) 
Doncs  m'estimaves,  si*m  temies? 

SISETA 

(amb  to  marcat  de  despreci  i  fredor) 
Jo  no  temia  més  que  l'escandol  que  tu  estaves  a 
punt  de  donar. 

ALBERT 

I  que  *m  penedeixo  de  no  haver-ho  fet. 

SISETA 

Miserable ! 

ALBERT 

Tot  lo  que  vulguis;  però  jo,  Siseta,  vui  que  tor- 
nis a  ser  la  mateixa  d'abans.  I  ho  seràs,  perquè 
m'estimes. 

siseta  ( desfent-se  amb  força ) 
Vas  errat.  D'aquell  foc,  fins  les  cendres  en  són 

ventades.  Notis  vàrem  entendre,  i  per  això  no*ns 
hem  trobat. 

albert  ( amb  desesperació  i  ràbia ) 
Te  juro  que,  si  jo  no  estès  així,  mal  me  costés 
a  vida,  faria  brollar  l'amor  que  va  unir-nos. 

SISETA 

Encara  que  així  fos,  sabs  que  soc  resolta  i  sé 
posar-hi  barreres,  quan  convé. 

ALBERT 

No*m  fan  por;  i  si  allavors  vaig  ésser  un  covart, 
avui  passaria  per  sobre  de  tot  ( acostani-se-li  molt  i 
volent-la  agafar  altra  vegada ),  perquè  t'estimo  amb 
bogeria,  i  et  vui,  sents? 

SISETA 

No'm  toquis,  o  sinó  crido! 

albert  ( agafant-la  i  lluitant ) 
No  podràs,  perquè  t'ofegaré  *ls  crits  a  petons  i 
no  't  sentirà  ningú. 

(En  aquest  moment,  i  com  a  resposta,  se  sent  molt 
clar  el  crit  d'una  dóna  renyant  a  una  criatura. 
L'Albert  la  deixa  anar  tot  seguit.) 

LA  DÓNA 

Atura-t,  te  dic,  bergant! 

EL  XICOT 

No,  que  *m  pegaríeu!  (Allunyant-se.) 

siseta  (irònica) 
Veus?  T'has  descuidat  de  tancar  la  porta. 

ALBERT 

(amb  signe  desesperat  d'impotència) 
Maleída  covardia ! 

SISETA 

Es  lo  que  es  sempre  un  traidor:  covart! 

ALBERT 

( després  d'una  pausa  i  amb  to  humil ) 
Calla,  calla  i  compadeix-me,  Siseta.  Diga-m 
que  m'estimaras,  i  et  juro  per  aquesta  creu  no 
dir-te  re  més  fins  que  tu  vulguis.  Amb  la  sang  de 
les  venes  pagaria'l  goig  de  saber  que  alguna  vegada 
recordes  aquelles  estones  que  passàvem  junts.  Som 
tant  joves  encara!  <;Per  què,  doncs,  no  les  podem 
reviure,  ja  que  tant  isolats  estem  d'estimació  ? 
Per  què? 

siseta  ( eniernida ) 

Perquè... 

albert  ( agafant-li  les  mans  amb  passió ) 
Sí,  per  què?  Digues,  digues. 

SISETA 

Perquè  jo  no  vui  avergonyir-me  ni  als  ulls  del 
meu  home  ni  als  teus.  Als  teus  sobre  tot,  que 
varen  veure  la  puresa  d'amor  que't  guardava,  no 
vui  que  vegin  la  rojor  de  la  vergonya.  Es  inútil 
que  conservis  ni  un  bri  d'esperança.  No'ns  vam 
entendre,  i  això  va  matar-la  per  sempre. 

( Se  comença  a  sentir  un  piano  de  manubri. ) 

ESCENA  VIII 
Els  citats  1  el  Manxaire 

EL  MANXAIRE 

Que  sabeu  si  haig  d'anar  al  forn,  Albert? 

ALBERT 

No. 

EL  MANXAIRE 

Doncs,  aixís,  mcn  vaig  a  plaça,  que  ha  arribat 
el  gabaig  del  mico.  Sentiu  l'orga,  quin  nyic  nyic? 
( Se  sent  un  manubri,  que  va  allunyant-se  fins  que's 
perd.)  Manoi  com  toca!  Alça,  corripia!  Vols  venir, 
Siseta? 

SISETA 

No. 

EL  MANXAIRE 

Que  esteu  emmurriats,  salerus! 

ALBERT 

Fuig,  fuig  d'aquí! 

(El  Manxaire,  al  sortir,  topa  amb  la  Cristina.) 


ESCENA  IX 
Els  citats  i  la  Cristina 

CRISTINA 

Aont  vas? 

EL  MANXAIRE 

A  veure*l  gabaig  i  el  mico,  que  són  a  plaça. 

CRISTINA 

Deixa-t  de  gabaig  i  mico  i  vés  a  cercar  la  coca. 

EL  MANXAIRE 

Que  l'heu  feta  dolça? 

CRISTINA 

No  n'has  de  fer  re,  lleminer.  Apa,  belluga-t! 

Alça,  corripia!  Cap  a  caçar  mosques  i  a  cercar 
coques! 

ESCENA  X 
Els  citats,  menys  el  Manxaire 

CRISTINA 

No  es  aquí  '1  teu  home? 

SISETA 

Encara  no.  No  sé  per  què  triga  tant. 

ALBERT 

Sí,  devegades  surt  feina  de  moment. 

SISETA 

No,  no:  si  ja  era  fóra  de  casa 

CRISTINA 

Mira,  arreglem-ho  sense  ell.  A  la  taula  del 
torrat,  qui  no  hi  es,  no  hi  es  comptat. 

ALBERT 

No  vindrà  d'una  mica.  Mentrestant  tira-m  les 
gotes  als  ulls. 

CRISTINA 

D'abans  de  dinar  que  no  te  n'hi  has  tirat? 

ALBERT 

Tu  diràs  si  has  tingut  alguna  estona  per  mi. 

CRISTINA 

(arreglant  el  remei  en  una  xicra  i  fent-lo  escalfar) 
Que  n'estic  tipa  de  gemecs  i  remeiots ! 

SISETA 

Doncs  a  qui  s'ha  d'anar  a  queixar,  an  els  veíns? 

CRISTINA 

A  ningú,  perquè  no  té  cap  mal.  (Tirant-li  les 
gotes  i  mostrant  els  ulls  a  la  Siseta.)  I,  sinó,  té: 
guaita  tu  mateixa  si  poden  ser  més  bonics  aquests 
ulls? 

ALBERT 

No  me*n  queixo  de  si  són  bonics  o  lletjos.  Jo*l 
que  no  sé  per  què  veig  tantes  llumenetes,  i  com 
embulls  i  vels  negres  que*m  tapen  la  claror.  Això 
per  força  ha  de  ser  algun  mal,  perquè  jo  abans  no 
ho  tenia. 

CRISTINA 

Es  nerviós. 

SISETA 

Patatum!  Ja  l'hem  dita.  Com  si  ho  sapiguessis. 
Potser  sí  que  no  es  re;  però,  *de  tota  manera,  es  el 
metge  que  ho  ha  de  dir  i  posar-hi"!  remei  que 
convinga. 

CRISTINA 

Si  encara  no  n'hem  fet  prou  de  provatures,  per 
gràcia  de  Déu ! 

SISETA 

Potser  masses,  que  li  hauran  fet  més  mal  que 
bé.  Desenganya-t:  això  ja  es  cosa  d'un  oculista, 
com  me  va  dir  el  senyor  Valls. 

CRISTINA 

Oculista,  dius?  Anar  a  Girona?  No  tenim  casa, 
noia,  per  tal  moble. 

(L'Albert,  irritat  al  sentir  això,  se  posa  a  passejar 
amunt  i  avall.) 

SISETA 

Ja  sabs  lo  que  has  dit?  Per  la  salut?  Mira  que 
es  repugnant  sentir  això!  Tu  sí  que  has  de  morir 
amb  la  boca  badada!  Si  no  hi  arribes,  diga-ho  clar, 
que  ja  hi  som  nosaltres.  No  hi  fa  re  que  no  sigui 
pubilla! 

ALBERT 

Gràcies,  Siseta,  gràcies;  però  no  vui  re  de 
ningú.  Jo  l'he  feta,  jo  la  pago.  Surti  lo  que  Déu 
vulgui.  Ara  parleu  de  lo  que  s'ha  de  parlar,  que 
per  això  has  vingut. 

ESCENA  XI 
Els  citats  i  en  Quimet 

QUIMET 

Santa  nit. 

CRISTINA 

Oidà,  que  es  fosc.  Enraonant  enraonant,  no 
ane  n'havia  ataleiat. 

QUIMET 

Albert,  com  anem? 

ALBERT 

Bé. 

QUIMET 

Santa  paraula! 

CRISTINA 

D'això  qüestionàvem  quan  has... 

ALBERT 

( reprenent-la  amb  mal  modo ) 
Prou,  i  anem  a  lo  que  s'ha  de  dir. 

QUIMET 

Això  toca  a  la  Cristina.  Jo  sempre  us  he  dit  que, 
si  -ns  aveniem,  el  camp  quedava  tot  per  mi.  No  *t 
sab  pas  greu  a  tu  això  ? 

CRISTINA 

Ai,  no,  fill,  no:  lo  que  vui  es  arreglar-ho. 

QUIMET 

Doncs,  aixís,  a  quant  ho  posarem  la  vessana? 

CRISTINA 

A  cent  cinquanta  duros:  ni  un  xavo  menos. 

QUIMET 

Punyal!  Què  dius  ara?  Si  *1  del  costat  el  pare, 
pagant-lo  molt,  no  més  en  va  dar  doscentes  lliures  l 

CRISTINA 

Ui,  que  n'hi  ha  de  diferencia!  Primerament 
que  aquest  sot  es  més  bo  que'l  teu,  i  segona  que 
les  terres  han  pujat  molt  desde  allavors. 

SISETA 

Sobre  tot  les  que  tu  véns,  que  aviat  tocaran 
al  cel. 

CRISTINA 

Encara  ets  a  temps  a  deixar-ho,  si  no  *t  convé. 

QUIMET 

Posa-t  a  la  raó,  Cristina,  i  mirem  d'enllestir-ho. 

CRISTINA 

No  siguis  ranci,  que  ja  pots  pagar-ho. 

QUIMET 

Puc,  però  no  vui.  I,  si  no,  ja  veuràs:  fem  un^ 
altre  tracte.  Queda-te'l  tu  •!  camp,  si  *t  convé. 

CRISTINA 

Prou,  però  no  pas  per  aquest  preu. 

QU1MET 

No? 

CRISTINA 

No. 

QUIMET 

I  per  què? 

CRISTINA 

Perquè  hi  ha  molta  diferencia  del  que  compra 
per  arrodonir  una  finca  o  el  que  s'ho  ha  de  quedar 
per  força. 

SISETA 

També  l'arrodoniries  tu;  perquè  les  cinc  vessa- 
nes  qucm  toquen  ja  no  són  teves, 

QUIMET 

Aixís,  doncs,  a  quan  les  voldries  apreciar? 

CRISTINA 

Jo?  A  cent  cinquanta  lliures. 

SISETA 

Per  fer  un  regalo  no*t  triaria  a  tu. 

ALBERT 

Deixeu-vos  de  raons  i  feu-ho  peritar,  perquè 
no  us  entendreu  mai. 

QUIMET 

Té  raó  l'Albert,  dóna.  Si  estem  tant  lluny 
d'osques! 

CRISTINA 

Perquè  tu  vols.  Si  a  mi  *m  convenia,  et  juro 
que  ho  pagava  tot  seguit. 

SISETA 

Doncs  jo  no.  No  voldria  que  ningú  m'explo- 
tés, i  molt  menos  un  de  la  familia. 

CRISTINA 

Jo  no  exploto  a  ningú,  i  si  no  *t  convé  ets  ben 
lliure  de  deixar-ho  córrer. 

SISETA 

Doncs  que  corri:  no  seré  jo  qui  ho  aturi.  Que 
vinguin  els  perits,  i,  si  tampoc  us  aveniu,  anem  tot 
seguit  a  cal  notari  i  dò-m  les  cinc  vessanes. 

QUIMET 

No  us  acaloreu,  que  tot  té  adob.  Tu,  Cristina, 
baixa  un  xic,  jo  pujaré  una  altra  mica,  i  veuràs 
com  ens  trobarem. 

CRISTINA 

Jo  no*m  moc  de  lo  que  he  dit. 

QUIMET 

Tens  paraula  de  rei,  noia. 

CRISTINA 

De  rei  o  de  lo  que  vulguis,  però  ha  de  ser  així. 

SISETA 

Doncs  ja  estem  llestos.  Quedem  amb  el  dia  de 
cal  notari.  No  veig  el  moment  d'acabar  els  tractes 
amb  tu. 

CRISTINA 

Deixeu-vos!  Quin  patir  tant  gros!  Mentre  en 
vagis  treient  rai! 

SISETA 

Que  potser  també  *t  dol  la  mesquinesa  que#m 
toca,  que  parles  així?  Si  per  cas,  diga-ho  clar,  que 

te  la  regalaré,  i  aixís  tot  lo  de  casa  serà  per  tu, 
com  desitjaves. 

CRISTINA 

Tén-te  compte  en  el  parlar,  que  qui  ho  va  voler 
va  ser  el  pare. 

SISETA 

El  pare  no  te*l  posis  a  la  boca.  Deixa-1  reposar 
en  pau,  i  no'm  facis  odiosa  la  seva  memòria. 

CRISTINA 

Es  que  qualsevol  que't  sentís  podria  pensar-se 
si  jo  li  vaig  fer  fer.  I  com  que  no  es  cert,  no  vui 
passar-hi.  Després  que  he  sigut  sempre  l'esquerraçot 
de  la  casa,  encara  haver-me  de  sentir  aquestes 
martellades ! 

SISETA 

Massa  ho  sabies  per  qui  treballaves. 

QUIMET 

Apa,  Siseta,  acabeu  d'una  vegada! 

ALBERT 

Si,  fes-ho  lu,  perquè  ella  no  callarà:  un  cop 
enjegada,  ja  sabs  que  no  té  aturador,  i  fa  com  la 
pedra,  que  no  sab  aont  va. 

CRISTINA 

No,  que  no*n  tinc.  I  ja  que  la  conversa  s'ho 
porta,  que  ho  digui  tot.  Vui  esbotzar-ho,  vui  aca- 
bar de  ser  bescantada. 

SISETA 

Ment  qui  t'hagi  vingut  a  portar  noves.  La  roba 
bruta  de  casa  no  l'he  treta  mai  al  carrer. 

CRISTINA 

Però  la  deixes  veure. 

SISETA 

A  qui? 

CRISTINA 

Al  mestre,  que  com  sou  tant  amics,  està  més 
enterat  de  tot  que  nosaltres  mateixos. 

SISETA 

Qui  està  enterat  de  tot  no  es  el  mestre:  es 
tothom.  Però  no  per  mi,  sinó  per  la  teva  llengua, 
que  no  s'aguanta  re. 

CRISTINA 

Doncs  no  me  la  busquis.  Mira  que  hi  ha'l  teu 
home  al  davant  i  et  pot  saber  greu. 

SISETA 

Cap  greu:  en  Quimet  pot  i  deu  saber-ho  lot. 
Ja  pots  parlar. 

CRISTINA 

Tén-te  compte!  Mira  que  te'n  penediràs! 

SISETA 

Què  pots  dir?  Que  no  la  veu  ell  i  tothom  la 
vida  casolana  que  porto? 

CRISTINA 

Si  fas  vida  casolana  es  perquè  ja  hi  ha  qui  sab 
anar-t'hi  a  trobar. 

SISETA 

Venir-m'hi  a  trobar?  A  mi?  I  qui? 

CRISTINA 

No  m'ho  facis  dir,  que  t'en  penediries. 

QUIMET 

Perquè  començaves.  Ara  també  soc  jo  que  vui 
saber-ho.  Qui  es?  Digues! 

CRISTINA 

Qui?  (Signant  a  V Albert.)  Aquest. 

(Aquest  fa  un  lot,  tirant-se  cap  an  ella.) 

ALBERT 

Cristina! 

SISeta  (tirant-se  cap  an  ella) 
Ah,  miserable!  Mala  llengua  verinosa!  Diga-m 
qui  t'ho  ha  dit,  que  prou  l'escanyo! 

quimet  (posant-s'hi  pel  mig) 
Anem,  vatja,  Cristina,  que  si  es  cert  que  t'ho 
han  dit,  no  tenies  de  repetir-ho.  ^De  quant  ençà  es 
mal  vist  rebre  un  de  la  família? 

CRISTINA 

La  gent  ho  diu  per  lo  que  ja  hi  havia  hagut 
abans,  badanàs! 

ALBERT 

(subjectant-la  amb  ràbia  pel  braç) 
Calla,  viva  Déu!  Calla,  et  dic! 

CRISTINA 

(forcejant  amb  ell  perquè  li  vol  tapar  la  boca) 
No  vui  callar,  no!  Vui  que  sàpiga  que  encara 
dura! 

QUIMET 

(interrogant  a  la  Siseta  i  agafant-la  pel  braç) 
Siseta ! 

SISETA 

Mentida,  Quimet,  mentida!  No  ho  creguis! 
(Aixecant  el  puny,)  Oh,  Déu!  I  no  tenir  ningú 
que'm  defensi! 

(Aquesta  escena  va  molt  picada.) 

Cristina  (forcejant  amb  V Albert) 
Bé  ho  fa  prou,  rellamp,  qui  no  li  pertoca! 
Encara  vols  més? 

QUIMET 

Calla,  Cristina,  que  no  sabs  lo  que-t  dius! 

CRISTINA 

Ni  tu  lo  que't  fas.  Altra  cosa  seria  si  ho  sa- 
bessis. 

ALBERT 

Calla,  maleïda!  Calla  o  t'escanyo! 

Cristina  (rabiosa) 
Prova-ho,  foraster!  Prova-ho  i  et  trec  defora! 
No  ets  ningú  tu  en  aquesta  casa! 

QUIMET 

Ah,  recristo!  Si  m'ho  haguessis  dit  a  mi! 

Cristina  (mofant-se' n) 
A  tu?  A  tu  se't  pot  dir  tot,  molt  més  que  an 
ell.  Fins  que  ets  la  befa  i  la  riota  de  la  gent  per... 

ALBERT 

(amb  un  gran  crit  la  rebot  rabiós  per  terra ) 
Prou,  vatuaneu! 
(La  Cristina  queda  inquieta  guaitant-se' l  sorpresa  de 
la  seva  energia.) 

QUIMET 

(agafant  a  la  Siseta  i  enduent-se-la) 
Anem,  Siseta,  anem  a  casa.  (Dirigint-se  a  la  Cris- 
tina.) I  amb  tu  ja  tornarem  a  parlar-ne,  d'això,  i 
ben  aviat.  Vui  saber  d'ont  ha  sortit. 

(La  Siseta  surt  a  fora.  V Albert  s'asseu  a  l'escon  amb 
els  punys  closos,  tremolant  de  ràbia  tot  ell.  En 

Quimet  segueix  a  la  Siseta,  però  quan  passa  davant 
de  la  Cristina,  aquesta,  posant-se  dreta,  li  llença 
amb  to  molt  despreciatiu  aquesta  paraula:) 

Cristina  (guaitant-lo  molt  fit) 
Quan  vulguis,  covard! 

(L'Albert,  al  sentir-la,  s'aixeca  amb  el  puny  clos  per 
descarregar-li  al  cap,  mentres  ella  recula  estemor- 
dida.) 


TELÓ 


ACTE  TERCER 


Interior  del  molí  den  Quintet.  El  molí,  amb  dos  moles 
parades.  Una  porta  a  l'esquerra  anant  a  la  casa.  Alfons,  la 
forana  d'entrada.  Una  finestra  baixa,  veient-se  la  bassaplena 
d'aigua.  Una  lleixa,  una  taula,  cadires,  atuells  del  molí, 
cabaços  i  sacs  de  gra.  Badoqueres  estintolades  a  la  paret,  i 
damunt  la  taula  una  panera  amb  flors  i  cintes  i  algun  ciste- 
llet  també.  Un  rellotge  de  caixa  marca  les  quatre.  Tres  llums 
de  petroli  penjats  en  diferents  llocs  de  la  paret. 


ESCENA  I 

En  Quimet,  en  Cantarell,  en  Cinto, 
en  carlets,  moço  del  molí,  i  un  pagès 

(En  Cinto  i  el  moço  taral·legen  una  cançó  mentres 
proven  de  guarnir  els  cistells  i  badoqueres.  El  pagès 
està  assegut  damunt  d'un  sac.  Es  el  Dissabte  de 
Glòria.) 

cinto  i  carlets  ( cantant) 
Fa  sol  la  fa,  sol  la  si  sol,  mi  re  do  si  la  sol  fa.  (Alt.) 

CANTARELL 

Calleu  d'un  cop,  baladrers!  (Callen.)  <s Quina 
hora  deu  ser  amb  tot  això,  tu,  Quimet? 

QUIMET 

Prop  de  les  quatre,  perquè  aquest  avança  un 
quart. 

CANTARELL 

Mal  rellàs!  Haver  d'anar  a  fer  ara  aquest  adob 
al  convent ! 

CARLETS 

Hi  haguessis  anat  al  dematí. 

CANTARELL 

Poc  que  hem  pogut.  No  veus  que  no  estàvem 
llestos  de  can  Cens?  Que  volies  que'ls  deixéssim 
empantanegats? 

CARLETS 

Doncs,  aixís,  poc  que  tornarem  a  ensajar,  i  no 
matem  de  saber-ho. 

CANTARELL 

Sí,  home,  sí!  Ja  cercarem  una  estona.  <;No  sabs 
que  una  repassada  aixís  d'ultima  hora  fa  més  que 
tres  ensajos? 

CARLETS 

Lo  millor  seria  que  no  hi  anéssiu  al  convent. 

CANTARELL 

Si  no  venien  dos  dies  de  festa,  jo  pla  que  m'hi 
acostaria.  Empro  no  puc  pas  deixar  aquelles  dònes 
amb  el  teulat  badat. 

EL  PAGÈS 

Quina  mica  d'esglai  devien  tenir,  pobres  mon- 
ges! I  com  Mare  de  Déu  va  poder  ser  això? 

CANTARELL 

Aviat  es  entès:  un  bofarut  del  tramontanal 
d'anit,  que  va  entaforar-se  per  dintre  la  xemeneia. 
I  sembla  mentida  lo  que  són  aquestes  coses!  Va 
arrebassar-la  d'arrel,  tombant-la  tota  plegada  amb 
tanta  força  damunt  del  teulat,  que  fins  va  esbadellar 
el  sostre  i  tot. 

EL  PAGÈS 

Jo*t  reflic! 

CANTARELL 

Si  arriba  a  esternellar-ne  alguna,  se*n  va  de 
dret  al  cel,  perquè  en  aquella  hora  resaven  i  tota 
la  runa'ls  va  caure  al  damunt. 

QUIMET 

Pobres  dònes!  Ves  qui  *ls  ho  havia  de  dir! 

CINTO 

(que  tot  taral·lejant  provava  de  guarnir  alguna  cosa, 
ho  desfà  enrabiat ) 
Vatja,  Carlets :  desem-nos,  que  poc  que  hi 
tenim  gota  de  traça. 

CARLETS 

I  ara,  beneit!  Vindrà  l'hora  de  sortir  i  encara 
no  tindrem  res  a  punt. 

QUIMET 

No  t'amoïnis:  diré  a  la  Siseta  si  se*n  vol  cuidar. 

CINTO 

Sent  així,  doncs,  filem,  Cantarell? 

CANTAPELL 

Sí,  que  potser  a  les  set  ja  estarem  llestos. 

cinto  (an  en  Quimet  i  el  moço) 
Sentiu?  A  les  set  en  punt.  No  feu  falla. 

CARLETS 

Encara  hi  serem  primer  que  vosaltres. 

(Se'n  van  en  Cantar  ell  i  en  Cinio.) 


ESCENA  II 
En  Quimet,  en  Carlets  i  el  pagès 

quimet  ( an  en  Carlets ) 
fenjega  les  moles,  que  enllestirem  lo  d'aquest 
home. 

( El  moli  's  posa  a  treballar.) 
EL  PAGÈS 

El  sagó  ja  me*l  guardareu,  fa,  si  us  plau?  Com 
que  avui  ja  es  tard  i  demà  tinc  de  collar,  de  passada 
amb  un  cop  de  carro  m'ho  enduré  tot. 

QUIMET 

Encara  que  volgueu  deixar-lo  aquests  dos  dies, 
no  hi  fa  res:  poc  que  embarraça  gota. 

(Mentrestant  el  moço  i  el  pagès  van  ensacant  la  farina 
que  raja.) 

EL  PAGÈS 

Tant  mateix,  doncs,  veig  que  surt  el  vostre 
coro  aquesta  nit. 

CARLETS 

Burrango,  home!  No  faltava  més,  després  de 
tant  temps  que'ns  hi  escarracem! 

EL  PAGÈS 

Es  qucm  balla  pel  cap  com  si  hagués  sentit  dir 
que  no  sortirieu  aquest  any. 

QUIMET 

Va  ser  en  Cantarell,  allavors  que  tenia  la  dóna 
tant  mala. 

EL  PAGÈS 

I  no  estreneu  re? 

CARLETS 

Sí:  una  polca,  que*m  sembla  que  haurem  de 
repetir  més  de  quatre  vegades. 

EL  PAGÈS 

Sortireu  dejorn? 

QUIMET 

Aquest  any  sí,  perquè  després  tenim  xeflis  a  la 
font  de  la  Bruixa  fins  a  matinada. 

EL  PAGÈS 

A  reveptar  tot  lo  que  arreplegueu? 

QUIMET 

Poc  que*n  durem  res  a  casa. 

CARLETS 

Ni'l  xai  de  l'Enrica?  Jo  ja'l  som  vist.  Es  més 
bufó!  Blanc  com  una  tofa  de  neu,  i  amb  flocs  de 
color  de  rosa. 

QUIMET 

El  xai  es  del  Cinto,  perquè  es  present  de  la  seva 
promesa. 

CARLETS 

( ajudant-li  a  lligar  el  sac  ja  ple ) 
Apa,  Marian,  que  ja  teniu  el  pa  assegurat  per 
una  colla  de  dies. 


\ 

EL  PAGÈS 

I  coques  i  tot,  si  Déu  plau.  (Carregant-se' l  sac.) 
Vols  ajudar-me,  bon  minyó  ? 

CARLETS 

Prou. 

EL  PAGÈS 

Vatja,  doncs,  santa  nit,  moliner,  amb  la  com- 
panyia. ( Se'n  va.) 

QUIMET 

Adeussiau,  Marian. 


ESCENA  III 
Els  citats,  menys  el  pagès 

QUIMET 

Guaita  si  encara  hi  ha  gra. 

carlets  ( després  de  mirar-ho ) 
No  gens.  Hem  tallat  just.  Ni  que  ho  haguéssim 
midat. 

QUIMET 

Doncs  parà  les  moles. 

CARLETS 

I  després  ja  me'n  podré  anar? 

QUIMET 

Sí,  però  abans  endreça-ho  bé  tot.  Recorda-t  que 
vénen  dos  dies  de  festa.  (Anant  a  la  porta  que  dóna 
a  Vinterior  de  la  casa.)  Siseta!  Vine  fins  aquí,  si't 
plau. 

ESCENA  IV 
Els  citats  i  la  Siseta 

SISETA 

Per  què'm  crides? 

quimet 

Escolta:  vols  encarregar-te  tu  de  guarnir-nos 
això?  Perquè  com  que  ara  ha  sortit  lo  del  convent, 
no  tenen  temps.  I  després  encara  hem  de  tornar  a 
ensajar. 

siseta 

Si  que  quedareu  lluits  si  encara  no  ho  sabeu! 

QUIMET 

Ja  n'eixirem,  ja!  Que  dimontri!  Doncs  ens  en 
refiem,  eh?  (La  Siseta  fa  que  sí  amb  el  cap.)  Des- 
prés, tu,  Carlets,  quan  estiguem  a  punt  de  sortir, 
amb  un  salt  ho  véns  a  cercar. 

carlets 

Ja  està  endreçat,  Quimet.  Voleu  alguna  altra 
cosa? 

quimet  (després  de  resseguir-ho  tot) 
No.  Escolta:  tot  passant  recorda  an  en  Torres 
que  dimars  es  la  seva  diada.  Es  tant  toca-campanes 
aquell  home!  (En  Carlets  se'n  va.) 

ESCENA  V 
Els  citats,  menys  en  Carlets 

S1SETA 

A  quina  hora  vols  sopar? 

quimet 

A  cap,  perquè  ja  hi  berenat  més  que'ls  altres 
dies.  Així  tindré  més  gana  a  la  font.  Ara  me 
n'aniré  a  passar  els  comptes  d'avui  i  a  mudar-me 
per  anar  a  trobar  els  companys. 

siseta 

I  no  tornaràs? 

QUIMET 

Mala  anada  faria. 

siseta 

Vui  dir  abans  de  sortir  a  cantar. 

QUIMET 

No.  Per  què? 

siseta 

I  jo,  doncs? 

QUIMET 

Tu?  Ai,  ai!  Com  sempre!  Quan  estiguis  can- 
sada d'estar  per  aquí,  sopes  i  tot  tranquilament  te*n 
vas  al  llit. 

siseta  ( repetint  com  un  tornàveu ) 
Tranquilament! 

quimet  ( veient-la  en  aquesta  actitut) 
Què  tens?  Que  no't  trobes  bé? 

siseta  (com  si  despertés) 
Sí.  Per  què? 

QUIMET 

Perquè't  veig  extranya.  Què't  passa? 

siseta  ( de  sobie ) 
Queda-t,  Quimet,  a  fer-me  companyia!  Això  es 
cosa  de  fadrins. 

QUIMET 

En  Cantarell  i  en  Lluc  són  casats  i  sempre  hi 
han  anat.  Com  que  no  fem  cap  mal! 

SISETA 

Ja  ho  sé,  però  jo  voldria  que't  quedessis. 

QUIMET 

No  acabarem  pas  tard.  Per  això  no  tinguis  por: 
ja'ls  menaré  la  pressa  tant  com  pugui. 

SISETA 

No,  si  no*m  fa  re  que  vinguis  tard:  lo  que  jo 
vui  es  que  no  surtis. 

quimet  (anant-se-n  cap  dintre) 
Mare  de  Déu,  Mare  de  Déu!  I  que  ets  caprit- 
xosa! (Se'n  va.) 


ESCENA  VI 
La  Siseta  i  aviat  la  Laia 

( La  Siseta  queda  parada,  després  aixeca'l  cap  i,  com 
esfereída,  guaita  a  tots  indrets.  L'emoció  la  va  pre- 
nent per  graus,  fins  que  a  la  fi  cau  damunt  de  la 
cadira  i,  posant  el  cap  a  la  taula,  romp  a  plorar.  Lai 

Laia  entra,  i,  després  d'una  estoneta  de  mirar-la, 
la  toca  a  l'espatlla.) 

LAIA 

Sembla  que  t'has  fos,  noia.  Lo  que  es  si  jo  no 
vinc...  Però,  què  tens  ara? 

SISETA 

(aixecant  el  cap  i  aixugant-se'ls  ulls) 

Re. 

LAIA 

Doncs  per  què  plores? 

siseta  ( amb  mal  modo ) 
Per  re:  ja  us  ho  som  dit. 

LAIA 

No  t'enfadis.  Si  tanta  nosa't  faig,  ja  me  n'aniré, 
no  tinguis  por. 

(Fa  com  qui  se'n  va  sense  tenir-ne  ganes . ) 
SISETA 

No  es  per  això:  es  perquè  no  sé  què  tinc  avui. 

LAIA 

(tornant  endarrera  i  amb  misteri,  per  interessar-la) 
Doncs  jo  sí  que  ho  sé:  tens  lo  mateix  dels  altres 
dies.  Però  si  no  fossis  tant  reservada  amb  els  que't 
volen  bé,  no*t  desesperaries  tant. 

SISETA 

Què  voleu  dir? 

LAIA 

Ai,  Siseta,  Siseta!  Que  te*n  fa  encara  de  mal 
l'aresta  que  van  clavar-te ! 

SISETA 

No  us  entenc. 

LAIA 

Bé  massa;  emprò,  vatja,  vui  dir  que  lo  que  tu 
tens  ja  ho  sab  tothom,  perquè  ta  germana  ho  va 
dient  per  tot  arreu. 

SISETA 

La  Cristina?  I  què  diu? 

LAIA 

Diu  que  tot  això  ho  fas  perquè  encara  estimes 
l'Albert. 

SISETA 

Mentida!  No  pot  dir-ho,  perquè  ningú  millor 
que  ella  sab  que  no  es  veritat. 

LAIA 

Mentida?  Doncs  digues  a  la  Liucieta  del  forn 
que*t  conti  la  conversa  que  tenien  ahir  vespre 
sobres  de  tu  i  d'ell. 

SISETA 

Es  mentida,  mentida,  us  repeteixo ! 

LAIA 

No  t'escarracis  a  negar-ho,  que  poc  que  seràs 
creguda.  No  vui  dir  de  mi,  no:  de  tothom. 

SISETA 

Bé;  però  voldria  que-m  diguessiu  què  hi  gua- 
nya ella  dient  això? 

LAIA 

Re:  s'esbrava.  Però,  ara  que  no  hi  ha  ningú  de 
massa,  et  diré  que  ta  germana  fa  mal  de  donar 
greix  a  la  gent;  però  que,  dit  entre  nosaltres,  li  ha 
de  coure  per  força,  perquè  tu  de  l'Albert  encara 
te*n  recordes. 

SISETA 

Ah,  no,  Laia,  no!  Per  mi  va  ser  acabat  desde-1 
moment  que  va  prometre-s  amb  ella. 

LAIA 

Mira  que  es  molt  desgraciat! 

SISETA 

No  se  m'endona  re.  Hi  tinc  el  pa  ben  partit. 

LAIA 

Fa  temps  que  no  l'has  vist  tu  a  l'Albert? 

SISETA 

Sí,  molt. 

LAIA 

Vet-aquí,  doncs,  perquè  parles  així.  Desde-1  dia 
que  vàreu  tenir  les  baralles  per  allò  del  camp,  ha 
donat  un  capbussó  que  no  sembla'l  mateix. 

SISETA 

Qui  us  ho  ha  contat  això  del  camp  ? 

LAIA 

Ai,  flasca!  <;Que  no  sabs  que  la  Cristina,  si  no 
es  amb  el  cap,  es  amb  la  cua,  que  ha  de  dir  les 
coses?  (Pausa.  Al  veure  que  la  Siseta  no  respon,  se- 
gueix:) Hauríeu  de  fer  les  paus,  perquè  pel  teu 
cunyat,  pobret,  allò  de  poder  comptar  amb  tu, 
seria  un  altre  consol.  í,  després,  què  vols  que't 
digui,  en  el  teu  lloc  me  faria  pler  revenjar-me  de  la 
Cristina.  Jo  no  sé  si  a  tu*t  passa  com  a  mi;  però, 
quan  mcn  fan  alguna,  m'agafa  una  pruija  a  les 
dents  que  fins  mossegaria  les  pedres.  I  la  que  ella 
va  fer-te  es  molt  grossa.  Redeu !  L' herència  i 
l'home!  N'hi  havia  per  escanyar-la! 

SISETA 

Que  n'hi  heu  parlat  d'això  an  ella? 

LAIA 

Mai.  No  veus  que  es  tant  tabalot!  Vosaltres 
dos  me  feu  llàstima,  i  voldria  adobar-ho. 

SISETA 

(guaitant-la  fixament  i  marcant-tfo  molt) 
Adobar  què  ? 

LAIA 

Què't  penses  ara,  què't  penses?  Vui  dir  fer-vos 
fer  les  paus,  que  es  lo  que  tu  desitges,  i  seria  la 
millor  medecina  per  ell. 

SISETA 

I... 

LAIA 

I  què? 

siseta  ( no  podent  dominar  l' ànsia ) 
Com  està  l'Albert?  Què  diuen? 

LAIA 

Que  va  seguint,  però  per  mi...  (Bellugant  el 
cap.)  Ai,  Senyor!  Si  s'hagués  casat  amb  tu,  estic 
certa  que  encara  tindria  salut  per  vendre.  Però  ara 
deu  tenir  les  entranyes  recremades,  pobre  infeliç! 
Ei!  Ja  ho  diu  el  metge,  per  això,  que  lo  dels  ulls  li 
ve  de  lo  que  passa.  Com  que  era  la  seva  part  delicada, 
allí  li  ha  donat  cóssa.  (La  Siseta,  sense  respondre,  juga 
maquinalment  amb  les  flors  de  la  panera.  Pausa. 
Després,  veient  que  no  li  diu  re,  afegeix:)  Què  són 
aquests  trastos? 

SISETA 

Lo  de  les  caramelles,  que  s'ha  de  guarnir. 

LAIA 

Vols  que  ho  faci  jo? 

SISETA 

Ai,  sí! 

laia  (rient) 

Has  fet  un  ai !  com  si  t'hagués  caigut  un  cam- 
panar damunt  del  pit.  (Pausa.  Arreglant  una  de  les 
badoqueres  i  ensenyant-li.)  Ja  estarà  bé  així,  fa? 

SISETA 

Sí. 

LAIA 

Ara,  arreglant  això,  em  ve  a  la  memòria  quan 
hi  anava  l'Albert  en  aquest  coro.  En  els  solos  sem- 
blava talment  una  calandria.  Allavors  sí  que  dava 
gust  de  sentir-los,  però  ara  no  faria  un  pas  d'aquí 
allà. 


ESCENA  VII 

Les  citades  i  en  Quimet,  mudat,  però  amb 
la  corbata  desfeta 


QUIMET 

Per  què  no  farieu  un  pas  d'aquí  allà,  Laia? 

LAIA 

Per  sentir  les  caramelles. 

QUIMET 

Que  no  us  agraden? 

LAIA 

Molt.  Però  com  que  ja  vindreu  a  cal  jutge,  que 
es  davant  de  casa,  no  cal  que*m  mogui. 

QUIMET 

Teniu  raó.  I  vós  ens  guarniu  això? 

LAIA 

No  més  ajudo.  I  escolta  tu,  Quimet:  després 
diu  que  aneu  de  xeflis? 

QUIMET 

Sí,  a  la  font  de  la  Bruixa,  fins  a  matinada. 

LAIA 

Alça  corripia!,  que  diria-i  Manxaire.  I  tu  també 
hi  vas,  fa,  Siseta? 

SISETA 

No. 

LAIA 

Mal  fet.  La  dóna  ha  de  seguir  l'home. 

QUIMET 

Un  geperut  es  mal  fet.  <;No  sabeu  que  elles 
han  de  guardar  la  casa? 

LAIA 

Per  la  casa*s  compra  un  goç.  Si  jo  m'hagués 
casat... 

quimet  (reprenent-la) 
Haurieu  fet  com  les  altres,  per  més  que  digueu. 

LAIA 

Qui  sab !  Veies  la  Cristina  si  s'hi  avindria. 

QUIMET 

Com  aquesta  no  n'hi  ha  gaires,  per  sort  nostra. 

LAIA 

Nostra!  Sents,  Siseta?  Tot  per  ells!  Doncs,  sí, 
senyor :  n'hi  hauria  d'haver  forces  per  fer-vos  abai- 
xar l'orgull. 

QUIMET 

Pas  el  meu,  perquè  a  tot  m'ajec.  Fa,  noia? 

LAIA 

Bé,  tu  ets  un  bon  minyó. 

SISETA 

Tothom  n'es  de  bo,  Laia,  quan  se  li  dóna  per 
la  banda. 

LAIA 

Alça,  Quimet,  que  ja  tiren!  Això  vol  dir  que,  si 
fa  o  no  fa,  deus  ser  com  els  altres.  Doncs  no  l'hi 
passis. 

QUIMET 

Vatja,  vatja,  no  m'ensiborneu  la  dóna,  que  no 
ho  vui. 

LAIA 

Et  va  millor  aixís,  fa?  Vés  si  n'es  d'aixerit  i  no 
ho  sembla!  Emprò  no  tinguis  por,  home,  no  tin- 
guis por,  que  en  volent-ho  ella,  ja  ho  vol  tothom. 
I  per  mi  pots  sortir  quan  vulguis,  perquè  ja  està 
tot  apunt,  senyor  corista.  Eh,  quin  goig? 

QUIMET 

Sí  que  està  bé. 

LAIA 

I  ara  no  m'heu  pas  de  menester  per  re  més  ? 

QUIMET 

No,  Laia.  Gràcies. 

LAIA 

Doncs,  santa  nit,  i  divertiu-vos-hi,  sents? 

QUIMET 

Adeussiau. 

ESCENA  VIII 
Els  citats,  menys  la  Laia 

(Es  gairebé  fosc.  En  aquesta  escena  la  Siseta  ha  de 
marcar  molt  el  contrast  d'animació  al  principi  i  des- 
animació  a  la  fi.) 

QÜIMET 

Ara  me  n'adono,  tu,  Siseta:  ,:per  què  estàveu 
tant  a  les  fosques? 

SISETA 

Per  pensar  i  enraonar  no*s  necessita  claror. 

quimet  (encenent  un  quinqué) 
Es  que  ella  treballava,  pobra  dóna,  i  jo,  noia, 
francament,  si  no  hi  veig  bé,  m'agafa  tristesa  i  són. 

siseta 

(veient  que'n  vol  encendre  un  altre) 
No  n'encenguis  cap  més,  perquè  tampoc  m'hi 
estaré  aquí. 

quimet  (acostant-shi) 
Té:  vols  fer-me'l  llaç? 

siseta 

(fa'l  llaç  i  després  li  tira'ls  braços  al  coll,  dient-li) 
No  surtis,  avui,  Quimet!  Queda-t  a  fer-me  com- 
panyia !  Estic  tant  sola ! 

QUIMET 

Això  d'estar  renj'its  amb  la  familia  es  pitjor  de 
lo  que  sembla.  Pocs  que  som  i  mal  avinguts. 

SISETA 

No  hi  tinc  cap  culpa,  i  en  cambi  en  pago  la 
pena. 

QUIMET 

Es  clar!  Va  enfilar-se  tant  la  cosa,  que  amb 
l'alteració  va  dir-se  lo  que  no*s  tenia  d'haver  dit. 

SISETA 

Ah!  Jo*t  juro  pel  nom  que  porto  que,  si  no  es 
ma  germana,  aquell  dia  l'escanyo. 

QUIMET 

Es  clar  que  sí,  en  aquells  moments ! 

SISETA 

No  ho  sé,  però'm  sembla  que  tu  no  n'has  fet  el 
cas  que  n'havies  de  fer.  Ho  dius  així,  d'una  ma- 
nera... 

QUIMET 

Al  primer  moment,  sí,  et  juro  que*m  va  fer 
mal,  però  després,  ben  reflexionat,  jo  ja  ho  veig: 
ella  es  una  pólvora,  i  tu  vas  calar-hi  foc.  La  sort 
que  jo  ja  sé  lo  que  puc  creure  i  deixar  de  creure. 
No  soc  tant  tonto  per  no  saber  triar,  i  lo  que  convé 
despreciar,  es  desprecía. 

siseta  (tornant-lo  a  abraçar) 
Tens  raó.  Perquè,  si  fos  cert,  et  voldria  aprop 
meu  com  te  vui? 

QUIMET 

No  n'he  dubtat  mai,  sents,  Siseta?  Mai!  Per  mi 
ets  la  mateixa  de  sempre. 

siseta 

Doncs  concedeix-me  lo  que*t  demano.  Queda-t 
avui! 

QUIMET 

Però,  per  què? 

SISETA 

Abans  de  casar-nos  tot  ho  deixaves  per  estar  al 
meu  costat. 

QUIMET 

Oh,  abans! 

SISETA 

Vols  dir  que  era  molt  diferent:  ara  ja  tens  lo 
que  volies,  i  per  això  no  val  la  pena. 

QUIMET 

Ui!  Com  t'enfiles!  Si  jo  t'estimo  com  abans, 
com  sempre  t'hi  estimat ! 

SISETA 

Doncs,  dóna-me-n  aquesta  petita  prova. 

QUIMET 

Però,  per  què,  et  repeteixo? 

siseta  (molt  marcat) 
Perquè'm  trobo  sola,  molt  sola,  massa  sola,  i  no 
tinc  a  ningú  més  que  tu. 

QUIMET 

Ja  ho  sé;  però,  que  vols  que't  digui,  em  sembla 
que  no  vindrà  d'un  dia  més  o  menos.  Vés  què 
pensarien  també'ls  companys!  Vaia  un  paper  lluït 
que  faria! 

SISETA 

La  soledat,  quan  tothom  se  diverteix,  dóna  un 
fret  a  l'ànima!  I  es  tant  trista,  tant  trista,  en  diades 
senyalades,  l'alegria  dels  altres!  Fa  pensar  i  desitjar 
tantes  coses! 

QUIMET 

Ja  veuràs:  tot  té  adob.  Vine  amb  mi  a  can 
Cantarell:  pots  estar-te  amb  la  Lluisa. 

siseta  (apartant-se  i  amb  fredor) 
No.  Gràcies.  No  es  aquesta  la  companyia  que  jo 
cercava. 

QUIMET 

Te  juro  que*m  sab  greu,  molt  greu. 

siseta  (amb  somrís  irònic) 
Però  te  n'aniras!  No  m'has  entès:  per  això  no 
t'hi  convençut. 

QUIMET 

Creu-me  que  d'aquí  endavant  més  de  quatre 
vegades  tu  mateixa'm  treuras  de  casa.  Adéu,  Siso- 
na.  (Fent-li  un  petó.)  Vatja,  dóna,  sigues  més  ama- 
ble amb  el  teu  marit!  Diga-m  adéu.  No?  Tampoc? 
Doncs  ara,  per  castic,  vindré  més  tart.  Sents? 
Mal  geniot!  (Se'n  va.) 

SISETA 

No  ho  entén,  no  ho  entén! 

ESCENA  IX 
La  Siseta  i  aviat  el  Mestre 

(Pausa.  La  Siseta  està  capficada.) 

EL  MESTRE 

Bona  nit.  Ja  has  sopat,  Siseta? 

SISETA 

No  encara. 

EL  MESTRE 

Oh!  No  volia  entrar,  no,  perquè  es  massa  tard; 
però  com  que'l  teu  home  m'ha  dit  que  estaves 
sola...  Estàs  esgrogueïda.  Que  no*t  trobes  bé? 

SISETA 

Sí. 

EL  MESTRE 

Millor,  i  Doncs  amb  qui  has  parlat,  que  t'ha 
deixat  tant  moixa? 

SISETA 

Amb  la  Laia,  de  quatre  ximpleses  que  no  valen 
la  pena. 

EL  MESTRE 

Ai,  noia,  noia!  M'hi  ben  errat  amb  tu!  Me 
pensava  que  cambiaries. 

SISETA 

Li  júroc,  senyor  mestre,  que  si  una  persona  al 
món  ha  posat  bona  voluntat  en  acceptar  la  seva 
sort,  he  sigut  jo.  Però  hi  ha  dies  que  no*s  pot  més. 

EL  MESTRE 

I  que  ha  estat  avui  aquesta  gota  que  ha  fet  ves- 
sar el  got? 

SISETA 

Perquè  en  Quimet  surt  a  cantar  caramelles  i  no 
tornarà  fins  a  la  matinada. 

EL  MESTRE 

No  es  pas  la  primera  vegada  que  retira  tart  amb 
això  del  coro. 

SISETA 

Però  es  la  primera  vegada  que  jo  li  he  demanat 
que*s  quedés. 

Això  es  ser  molt  absolut! 

SISETA 

Però  si  no  més  demanava! 

EL  MESTRE 

Pensaves  millor  que  jo,  Siseta:  no  tenies  d'ha- 
ver-te casat. 

SISETA 

No*n  tingui  pena  d'haver-m'ho  aconsellat,  per- 
què també  hauria  acabat  per  fer-ho,  sinó  amb  en 
Quimet,  amb  qualsevol  altre.  Vaig  espantar-me, 
i  això  no  va  deixar-me  veure  cap  més  sortida.  Les 
amenaces  de  l'Albert  me  feien  por,  la  seva  persecució 
era  massa  manifesta,  i  la  Cristina  podia  adonar-sem. 

EL  MESTRE 

Vols  dir  que  vas  voler  fugir  d'ell?  Que  no  fu- 
gies de  tu  mateixa? 

SISETA 

Potser  sí. 

EL  MESTRE 

Doncs  per  què  vas  dir-me  que  no  l'estimaves? 

SISETA 

Perquè  en  aquells  moments  ho  creia,  li  júroc. 

EL  MESTRE 

I  ara? 

SISETA 

Ara  no  ho  sé.  Potser  es  compassió  lo  que  li  tinc. 

EL  MESTRE 

Tant-de-bò!  Però'm  sembla  que  lo  que  tu  vol- 
dries es  fer  les  paus,  i,  al  revés,  cal  que'n  fugis. 

SISETA 

Estic  molt  sola,  i  es  l'única  família  que  tinc. 

EL  MESTRE 

Però  en  aquesta  familia  hi  ha  un  home  a  qui 
has  estimat,  i  es  en  ell  que  tu  penses. 

SISETA 

Jo  no  més  penso  en  sortir  de  les  tenebres  que*m 
volten. 

EL  MESTRE 

Però  tu  pots  ser  feliç  perquè'l  teu  home  t'es- 
tima. 

SJSETA 

Sí:  fa  lo  que  pot  i  expressa  tot  lo  que  sent. 
Però  es  sol  d'hivern:  no  treu  el  fred. 

EL  MESTRE 

Siga  lo  que  siga,  no  tens  més  remei  que  abaixar 
el  cap  i  fer  com  el  jonc  quan  li  passa  l'aigua  pel 
damunt:  ajupir-se. 

SISETA 

Però  quan  pot  se  redreça,  i  ara  es  la  meva.  La 
felicitat  me  surt  a  cami  i  l'arreplego  allí  ont  la  trobo. 

EL  MESTRE 

Faries  mal.  Avui,  amb  l'Albert,  com  més  lluny 
estigueu,  millor. 

SISETA 

Es  desgraciat  i  no  veig  re  més. 

EL  MESTRE 

Mira,  noia,  que  rellisques,  i  aquestes  relliscades, 
porten  sempre  la  caiguda. 

Aquesta  caiguda  Déu  la  va  perdonar. 

EL  MESTRE 

No  era  la  seva  dóna.  Creu-me:  ja  sabs  que't  vui 
bé.  Ajup  un  xic  més  les  espatlles  i  deixa  passar  el 
temps,  que  es  l'unic  que  arregla  les  coses  i  endor- 
misca les  passions.  Vols  que  torni  després?  Per- 
què't veig  tant  exaltada... 

SISETA 

No.  Gràcies.  Ja'm  passarà.  Per  força,  com 
sempre. 

EL  MESTRE 

Doncs,  santa  nit,  noia.  (Scn  va.) 

SISETA 

Bona  nit. 

ESCENA  X 

La  Siseta  i  aviat  en  Carlets,  en  Cinto, 
un  minyó,  noia  primera,  noia  segona  i 
alguna  mainada. 

(La  Siseta,  després  d'haver  endreçat  alguna  cosa,  va  per 
tancar  la  porta,  quan  se  sent  un  brugit  de  cants  i 
rialles,  entrant  els  citats  en  escena.) 

carlets,  cinto  i  un  minyó  (cantant) 
Fa  sol  la  fa,  sol  la  si  sol,  mi  re  do  si  la  sol  fa. 

cinto 

L'agafes  alt  aquest  to,  Carlets:  ja  t'ho  som  dit 
masses  vegades.  Sinó  que  ets  un  viciós.  Fa,  Siseta? 


IOI 

SISETA 

No  li  vaig  al  darrera  per  saber-ho. 

CINTO 

Vui  dir  viciós  amb  les  solfes. 

NOIA  PBIMERA 

Quines?  Les  de  la  roba? 

CARLETS 

Ep,  tu,  que  vaig  molt  nèt.  Ja*m  pots  guaitar 
per  tots  costats. 

NOIA  SEGONA 

Sí,  contempla-1,  contempla-1!  Com  hi  ha  món, 
com  es  tant  galdós ! 

CARLETS 

L'envejosa!  Perquè  no  li  dic  res  ni  la  faig 
ballar! 

NOIA  SEGONA 

Escolta,  tu,  Cinto:  com  es  que  ja  fa  dos  anys 
que  no  veniu  a  cantar  a  casa? 

CINTO 

Perquè  la  rància  de  ta  mare'ns  va  donar  els  ous 
de  la  niera:  tots  eren  pollats. 

noia  primera  (rient) 
Millor!  Aixís  vàreu  tenir  carn  de  ploma  per 
l'arroç. 

tots  ( menys  la  Siseta ) 
Ha,  ha,  ha,  ha! 

siseta 

I  què  heu  vingut  a  fer  aquí  tots  plegats?  A 
moure  gresca  o  a  buscar  això?  (Signant  les  paneres.) 

CARlets  (agafant-ks) 
A  cercar  això.  Sinó  que  són  més  enganxadiços 
aquests  badocs!  (Empaitant- los.)  Au,  a  fóra,  mal 
rellàs,  o  sinó  demano  al  Déu  que  avui  resucita 
que  no  us  deixi  sentir  les  caramelles!  (Se'nvai*.) 
(En  Cinto,  en  Carïets  i  el  minyó,  tot  allunyant-se, 
comencen  Les  flors  de  Maig  den  Clavé. ) 


ESCENA  XI 
La  Siseta  i  aviat  l'Albert  i  el  Manxaire 

( La  Siseta  arrenca  un  plor  mentres  se  sent  allunyar  el 
coro.  Després  s'aixeca  i  va  per  ajustar  la  porta.  Sent 
an  algú  i  recula,  guaitant  qui  ha  d'entrar.  Entren 
l'Albert  i  el  Manxaire,  que  obre  barroerament  la 
porta  de  bat  a  bat.  L'Albert,  flac,  cor-caigut,  va 
apoiant-se  en  un  bastó  com  un  cego.  Entra  escoltant 
per  orientar-se.  La  Siseta' l  guaita  amb  alegria  de 
veure-l  i  trastorn  de  trobar -lo  tant  trasmudat.  El 
Manxaire,  que  l'acompanyava,  sentint  el  coro  que 
s'allunya,  el  deixa  al  pas  de  la  porta  per  fugir 
darrera  d'ells.) 

EL  MANXAIRE 

Corripia,  me  n'hi  vaig !  Ja  tornaré  a  cercar-vos ! 

albert  (baix) 
Siseta!  (Veient  que  no  contesta,  un  xic  més  alt 
torna  a  repetir:)  Siseta!  (Ella,  a  la  fi,  vençuda  pel 
sentiment,  se  li  tira  als  braços  i  romp  a  plorar  de  nou. 
V Albert  li  palpa'l  cap  per  aixecar-li.)  Què  tens, 
Siseta?  Per  què  plores?  Que't  sab  greu  que  hagi 

vingut  ?  Diga-m'ho  i  mcn  vaig  tot  seguit.  Respon: 
ho  vols  que  me*n  vagi? 

siseta  ( sanglotant ) 

No. 

ALBERT 

Hi  vingut  perquè  sé  que'l  teu  home  es  fóra. 
Digues :  te  sab  greu  ? 

SISETA 

No. 

ALBERT 

Com  que  avui  serà  la  darrera  vegada  que'ns 
veurem,  volia  trobar-te  sola. 

SISETA 

(guaitant-lo  espaordida,  però  sense  deixar-lo) 
La  darrera?  I  per  què? 

ALBERT 

Els  ulls  se  m'entelen,  i  com  que  no  podré 
veure-t,  per  això  no  vui  tornar  més.  Encén,  encén 
tots  els  llums!  Dóna-m  molta  claror,  molta  claror, 
abans  de  perdre-la  per  sempre !  Encén,  encén, 
Siseta!  (Ella  encén  tots  tres  quinqués.)  Ah!  Aixís, 
aixís,  amb  força  llum  encara  puc  contemplar-te! 
(Agafant-li  */  cap,  sense  que  ella-s  resisteixi.)  Sempre 
la  mateixa!  Sempre  aquella  fesomia  de  bondat  que 
tant  estimava!  ( Amb  ràbia  i  amenaçant  al  cel.)  No 
sé  per  què  Déu  va  permetre  que  perdés  la  raó,  si 
tenia  de  tornar-me-la  després! 

siseta  (esfereída) 
Albert!  Què  *t  passa,  digues?  Què't  passa? 
Mai  t'havia  vist  així ! 

Me  passa  que  quan,  vencent-me  a  mi  mateix, 
ja  m'acontentava  no  més  que  de  veure-t,  ni  aquest 
consol  tindré,  perquè  se  m'apropen  les  tenebres. 
Me  torno  cego,  Siseta!  Sents?  Cego,  cego! 

SISETA 

Oh!  No  pot  ser! 

ALBERT 

Ja  ho  veus!  Ha  solucionat  la  nostra  situació  lo 
que  menos  esperàvem! 

SISETA 

Cego! 

albert  (amb  desesperació) 
Sí,  cego!  Oh!  Aquesta  paraula'm  crema  la 
boca  i  no*m  puc  estar  de  dir-la! 

SISETA 

No  pot  ser  això,  Albert,  no  pot  ser!  No  hi 
pensis. 

ALBERT 

No  puc.  «jSabs  tu  tot  lo  que  fa  desesperar 
l'haver  de  dir  no  puc? 

SISETA 

Sí!  Oh,  sí  que  ho  sé!  Bé  massa!  Però,  creu-me, 
hi  haurà  remei,  perquè  ho  provarem  tot.  Ara  seré 
jo  qui  se'n  cuidarà;  jo,  que  estic  resolta  a  no 
deixar-te. 

ALBERT 

De  debò  ho  faries? 


SISETA 

Com  Déu  es  al  cel.  T'ho  juro! 

ALBERT 

No.  El  feu  bon  cor  t'enganya.  Quan  seria 
l'hora  pensaries  que  ets  casada  i  que  jo  t'estimo. 
Perquè  jo  t'estimo,  sents?  (Amb  molta  passió.) 

siseta  (apartant-se) 
Es  veritat.  Vés-ten,  Albert,  vés-ten! 

ALBERT 

Veus?  Veus  com  t'ho  deia  que  t'apartaries 
de  mi? 

SISETA 

Tens  raó.  Oh!  Aquesta  lluita,  aquesta  lluita 

assessina ! 

ALBERT 

Ja  l'acabaré  anant-me* n.  Però,  com,  si  gairebé 
no  puc  anar  sol  ? 

siseta  (resolta) 
T'acompanyo.  Anem. 

ALBERT 

Desgraciada!  Perquè  tothom  ens  vegi  sortir 
junts? 

SISETA 

Què  podem  fer,  doncs? 

ALBERT 

Tu,  re:  queda-t.  Jo  provaré  d'anar-me'n.  Me 
costarà,  perquè  encara  no  hi  estic  avesat  a  fer  de 
cego.  (Rient  amb  ironia  i  desesperació.)  Ha,  ha,  ha! 
Com  hi  ba  Déu,  val  la  pena  de  que  estimi  la  vida! 
(Rabiós.)  No  sé  per  què  soc  tant  covart ! 

SISETA 

Calla!  Si  sabies  l'engunia  que*m  fa  sentir-te! 

Tens  raó.  He  vingut  per  un  gust  meu,  perquè 
aquí  *m  sento  estimat,  i  lo  que  faig  es  donar-te  més 
pena,  com  sempre. 

siseta  (amb  tendresa) 
No'm  dones,  pena,  no:  al  revés.  Has  sigut 
l'home  que  m'ha  ensenyat  d'estimar,  i  es  en  l'única 
cosa  que  penso. 

albert  ( abraçant-la  amb  passió ) 
Repeteixe-ho,  Siseta!  Repeteixe-ho,  que*m  dones 
la, vida! 

SISETA 

Oh,  Albert! 

ALBERT 

(al  veure  que  ella  cedeix,  l'aparta) 
No,  fuig!  Ja  n'hi  ha  prou  d'haver  traït  una 
vegada!  Aparta-t!  Vés,  aparta-t!  No*m  facis  per- 
dre'l cap ! 

SISETA 

Per  què?  Si  jo  vui  la  teva  felicitat!  La  nostra, 
sents?  La  nostra  felicitat! 

ALBERT 

(tornant-la  a  abraçar,  però  amb  més  passió  que  fins  ara) 
I  tu  sola  pots  donar-me-la.  Tens  raó.  Has  con- 
fessat que  m'estimaves,  eh  ?  Repeteixe-ho ! 

SISETA 

Sí,  Albert:  t'estimo ! 

ALBERT 

Doncs  aquest  amor  el  vui,  vui  disfrutar-lo! 
«i No  es  cert  que  tant  dret  tinc  jo  com  un  altre  a  ser 
feliç? 

SISETA 

Oh!  Sí,  Albert!  Pensa  que  per  mi  ets  més  ara 
que  abans,  perquè  ets  desgraciat.  Però,  deixa-t 
cuidar,  sents?  Deixa-t  cuidar! 

ALBERT 

Sí,  sí,  perquè  aquesta  guspira  de  llum  es  la 
conservació  del  nostre  amor.  Es  més  que  la  vida, 
perquè  jo  t'estimo,  Siseta,  t'estimo ! 


ESCENA  XII 

Els  citats  i  la  Cristina, 
qjje  a  l'entrar  sent  lo  que  diu  l'albert 

Cristina  ( rabiosa ) 
Ah!  A  la  fi!  Nega-ho  ara,  també,  si  goses! 

SISETA 

(desprenent-se  sobtadament  dels  braços  de  V Albert, 
se  li  gira  com  una  lleona ) 
Sempre,  sempre,  perquè  es  mentida! 

CRISTINA 

I  goses  dir-ho  després  que  ho  he  vist  jo,  jo 
mateixa? 

SISETA 

Aquesta  claror  i  la  porta  oberta  t'ho  desment. 
La  traidoria  es  previsora. 

CRISTINA 

La  costum  ja  us  feia  viure  reíiats. 

ALBERT 

Cristina! 


ISOLATS  IO9 


SISETA 

No  ho  repeteixis !  No  encenguis  més  l'odi 
que*ns  tenim!  No'm  facis  perdre*l  cap,  que  no 
responc  de  lo  que  faria! 

Cristina  (amb  mofa) 
Tu?  Ets  poca  cosa  per  heure-te-les  amb  mi!  Ja 
sabs  que  sempre  t'hi  dut  aventatge ! 

SISETA 

Albert!  Albert!  En  nom  del  cel,  enraona,  de- 
fensa-m !  Torna  per  la  veritat ! 

( L Albert  lluita  horrorosament  entre  la  vergonya  d'ha- 
ver sigut  atrapat,  l'ansia  de  defensar  la  Siseta  i  la 
ràbia  de  veure-s  impotent  per  fer-ho  perquè  s'entre- 
banca amb  tot.) 

ALBERT 

Cristina:  per  la  desgracia  que  potser  tinc  me- 
rescuda (amb  un  crit  esglaiador,  que  fa  que  les  dònes 
se'l  guaitin  extranyades),  per  les  tenebres  que  s'apo- 
deren de  mi,  te  juro  que  no  es  veritat! 

SISETA 

( tirant-se  cap  an  ell  i  agafant-lo ) 
Sí,  Albert!  Aixís,  fes-li  entendre!  Que  poguem 
tornar  a  estar  units! 

CRISTINA 

( apartant  a  l'Albert  amb  una  revolada ) 
Deixa-1  estar!  No  es  re  teu  per  tocar-lo! 

(S'ha  de  veure  molt  marcat  que  l'Albert,  degut  a 
l'impressió  que  acaba  de  rebre,  queda  completament 
sense  vista.) 

albert  (amb  desesperació) 
No  soc  de  ningú,  ni  teu,  ni  d'ella,  ni  de  la 

vida!  Ja  s'ha  acabat  tot!  Soc  de  la  foscor  per  sem- 
pre més ! 

SISETA 

( tirant-se  an  ell  i  abraçant-lo ) 
Per  què  ho  dius  això,  Albert?  Per  què  ho  dius? 

ALBERT 

(amb  un  terror  concentrat,  sense  cridar) 
Perquè  ja  no  hi  veig,  sents?  No  veig  re!  Se 
m'ha  acabat  la  poca  llum  que'm  quedava! 

SISETA 

No  es  cert,  no  pot  ser!  Es  un  mal  somni  que 
fem!  Vine,  mira-m,  mira-m  ben  fit  a  fil  i  diga-m 
que*m  veus! 

ALBERT 

( apartant-la  per  anar-se'n  cap  a  la  finestra ) 
No,  no,  aparta-t,  fuig!  Jo  no  veig  més  que  la 
bauma  que  m'atrau  amb  els  seus  braços  de  mort! 
Fuig,  te  dic,  que  això  no*s  pot  soportar! 

siseta  (forcejant  amb  ell) 
Què  vols  fer?  (Endevinant-ho.)  Ah!  No,  això, 
no!  Maií 

ALBERT 

Fuig,  vés!  Te  dic  que  no*s  pot  soportar! 

SISETA 

Mai!  Sents,  Cristina?  Sents  lo  que  diu?  Vine, 
cuita,  ajuda-m  a  deturar-lo,  i  crida  gent!  Crida  que 
vinguin!  Que  vingui  algú  a  ajudar-nos! 

(La  Cristina,  com  obeint  i  sense  gosar-lo  tocar,  va 
reculant  cap  a  la  porta,  però  no  acaba  de  sortir  a 
fòra.  En  aquest  moment  romp  un  xic  llunyà  'l  cant 
de  les  caramelles,  les  mateixes  Flors  de  Maig. 
La  Cristina,  al  sentir-lo,  surt  fins  a  fòra  per  anar 

a  buscar  an  en  Quintet.  La  Siseta,  al  veure  apartar-se 
a  la  Cristina,  abraça  més  fort  a  l'Albert,  dient-li 
amb  un  gran  plany:) 

SISETA 

Oh,  Albert,  Albert!  No-m  deixis  tu,  sents? 
No'm  deixis!  (Al  veure  que  ell,  defallit,  li  posa'l  cap 
a  V espatlla,  diu  amb  agraïment:)  Estem  sols,  sols. 
Tothom  es  a  divertir-se. 


ESCENA  ULTIMA 
Els  citats  i  en  Quimet 

QUIMET 

Per  què  es  oberta  la  porta?  (Entrant  extranyat 
i  veient  els  seus  cunyats.)  Vosaltres  aqui?  Què  ha 
passat  a  casa  meva  ? 

Cristina  ( com  tornant  en  ella ) 
Lo  que  tenia  de  passar;  lo  que  no  vas  voler 
creure,  i  jo  hi  atrapat. 

QUIMET 

Doncs  era  cert!  (Amb  ràbia,  al  seu  cunyat.) 
Ah,  felló!  Es  poc  que  t'escanyi! 

SISETA 

(empenyent  l'Albert  envers  en  Quimet) 
Sí,  té:  aquí  *1  tens.  Esbrava-t'hi,  covart!  Esbra- 
va-t'hi,  ara  que  no  té  defensa!  (Amb  moll  despreci.) 
Sempre  has  estat  oportú ! 

(La  Siseta,  a  l'empènyer  V Albert,  no  tenint  aquest 
Vapoi  d'ella,  topa  amb  una  cadira  que  hi  ha  aprop 

de  la  taula,  s'hi  asseu,  i  de  colles  en  aquesta,  tapant- 
se  la  cara,  romp  a  plorar,  coneixent-se-li  amb  el 
saccejament  de  les  espatlles.) 

QUIMET 

Acabem  d'una  vegada!  Cristina:  es  cert  o  no! 

CRISTINA 

Sí. 

siseta  ( reprenent-la  molt  brava ) 
No!  Mentida!  Davant  d'aquesta  desgracia  no s 
ment!  Però  ara  que  res  me  lliga  a  vosaltres;  ara 
que  ell  no*m  pot  veure,  vui  dir-vos-ho:  vui  que 
sapigueu  que  l'estimo,  sí,  l'estimo  amb  tota  l'ànima! 
( Amb  un  fort  singlot  de  plor.)  No  puc,  no  puc  seguir 
més  una  lluita  insoportable,  i  en  la  que  (an  en  Qui- 
met)  no  m'has  ajudat  gens,  "gens,  perquè  no  m'has 
comprès.  I  ara  (agafant  amb  ràbia  a  la  Cristina  i 
tirant-la  cap  a  l'Albert),  tu,  a  complir  aprop  d'ell  la 
missió  que't  pertoca.  I  tén-te  compte,  que  jo 
vigilo! 

ALBERT 

(girant  el  cap  amb  afany  envers  ella) 
I  tu,  Siseta? 

siseta  (defallint) 

Jo... 

QUIMET 

(vençut  també,  com  la  Cristina,  per  aquella  imposició 
i  noble  franquesa,  s'hi  acosta ) 

Siseta! 

siseta  ( enhardint-se  altre  cop) 
No,  mai!  Aparta-t!  No  puc  ser  més  per  tu  lo 
que  he  sigut  fins  ara!  Lo  que  t'he  dit  ens  deslliga 
per  sempre!  Avui  jo  reprenc  la  meva  via!  La  que 

entre  tots  m'havieu  traçat:  la  d'estar  sola.  (Al  veu- 
re que  la  Cristina  aixeca  cuidadosament  a  l'Albert  i 
se  l'endú  cap  a  la  porta,  extèn  amb  desesperació  'Is 
braços  envers  ells  i  repeteix:)  Sola! 

(El  cant  de  les  caramelles  va  sentint-se  al  lluny.) 

